Q=4	C=4	SS=1	LS=0	PS=0	DC=1	LC=0	SD=0	BS=1	G0=136	G1=103	G2=41	DLID=az_RU	BODY=Аллаһын Сөзүндән истифадә ет. О ҹанлыдыр! | Тәлим\nХидмәтдә сөзүмүзүн кәсәрини неҹә артыра биләрик?\nБуклетләр илк вә тәкрар башчәкмә заманы Мүгәддәс Китаб ајәләрини истифадә етмәјә бизи неҹә тәшвиг едир?\nХидмәтә һазырлашаркән Павелин нүмунәсини неҹә тәглид едә биләрик?\n1, 2. Јеһова Мусаја һансы тапшырығы верди вә ону нәјә әмин етди?\nТӘСӘВВҮР ЕТ КИ, сән јер үзүндә јашајан ән гүввәтли һөкмдарын гаршысында Јеһованын халгы адындан данышмалысан. Һансы һиссләри кечирәрдин? Ола билсин, сәни һәјәҹан бүрүјәр вә горхудан әлин-ајағын әсәрди. Сөһбәтә неҹә һазырлашардын? Күлли-Ихтијар Аллаһын нүмајәндәси кими сөзләрини даһа да кәсәрли етмәк үчүн нә едәрдин?\n2 Муса пејғәмбәр мәһз белә бир вәзијјәтлә үзләшмишди. Јеһова «јер үзүндә јашајан бүтүн адамлардан даһа итаәткар» олан бу инсана демишди ки, о, фиронун һүзуруна чыхмалы вә Аллаһын халгыны Мисир көләлијиндән азад етмәлидир (Сај. 12:3). Һадисәләрин ҝедишаты ҝөстәрир ки, фирон әдәбсиз вә өзүндәнразы бир адам иди (Чых. 5:1, 2). Бунунла белә, Јеһова истәјирди ки, Муса ҝедиб фирондан бир нечә милјон гулун өлкәдән чыхмасына изин вермәсини тәләб етсин. Буна ҝөрә дә Мусанын Јеһоваја: «Ахы мән кимәм ки, фиронун јанына ҝедиб Исраил өвладларыны Мисирдән чыхарым?» — суалыны вермәси баша дүшүләндир. Ола билсин, Муса өзүнү бу иш үчүн мүнасиб олмајан вә баҹарыгсыз һесаб едирди. Амма Јеһова: «Мән сәнинләјәм», — сөзләри илә әмин етди ки, о тәк дејил (Чых. 3:9—12).\n3, 4. а) Мусаны горхудан нә иди? б) Мусанын үзләшдији һансы охшар вәзијјәтлә үзләшә биләрсән?\n3 Бәс Мусаны горхудан нә иди? Ҝөрүнүр, онун үрәјинә даммышды ки, фирон ону Јеһова Аллаһын елчиси кими гәбул етмәјәҹәк вә ја сајмајаҹаг. Ола билсин, Мусаны бир шеј дә нараһат едирди: бирдән онун өз халгы онлары Мисирдән чыхармаг үчүн Аллаһын ону сечдијинә инанмады. Елә буна ҝөрә дә о, Јеһовадан сорушду: «Бәлкә онлар мәнә инанмајараг сөзүмә гулаг асмајыб “Рәбб сәнә ҝөрүнмәјиб” дејәҹәкләр?» (Чых. 3:15—18; 4:1).\n4 Јеһованын Мусаја дедији сөзләрдән вә сонра баш верән һадисәләрдән һәр биримиз чох шеј ҝөтүрә биләрик. Дүздүр, ола билсин, сән һеч вахт јүксәк вәзифәли дөвләт мәмуру гаршысында дајанмамысан. Бәс елә олубму ки, ади инсанлар гаршысында белә Аллаһ вә Онун Падшаһлығы һагда данышмаға чәкинәсән? Онда Мусанын әһвалатындан чох шеј өјрәнә биләрсән.\n«СӘНИН ӘЛИНДӘКИ НӘДИР?»\n5. Јеһова Мусаја әламәт олараг нә верди вә бу, она неҹә тәсир етди? (Мәгаләнин әввәлиндәки шәклә бах.)\n5 Муса сөзләринә әһәмијјәт верилмәјәҹәјинә даир үрәјиндәки горхуну дилә ҝәтирдикдән сонра Аллаһ ону үзләшәҹәји мүнасибәтә һазырлады. «Чыхыш» китабына әсасән һадисә белә ваге олду: «Рәбб Мусаја деди: “Сәнин әлиндәки нәдир?” О деди: “Әса”. Рәбб деди: “Ону јерә ат”. Муса ону јерә атды вә әса илан олду. Муса онун габағындан гачды. Рәбб Мусаја деди: “Әлини узадыб онун гујруғундан тут”. Муса әлини узадыб тутанда о јенә әлиндә әса олду. Сонра Рәбб деди: “Бу әламәт она ҝөрәдир ки, Исраиллиләр... Рәббин сәнә ҝөрүндүјүнә инансынлар”» (Чых. 4:2—5). Бәли, Муса бу әламәтин сајәсиндә ҝәтирдији хәбәрин Јеһовадан олдуғуну сүбут едә биләҹәкди. Аллаһын ҝүҹү илә әсанын ҹанлы бир шејә чеврилмәсиндән ҝүҹлү бир әламәт ола билмәзди. Бу мөҹүзә Мусанын сөзләринин кәсәрини артыраҹаг вә она арха дуранын Јеһова олдуғуна шүбһә јери гојмајаҹагды. Буна ҝөрә дә Јеһова она деди: «Бу әсаны әлинә ҝөтүр; онунла әламәтләр ҝөстәрәҹәксән» (Чых. 4:17). Әлиндә Аллаһын она сәлаһијјәт вердијинин сүбуту олан Муса ирәли чыхыб һәгиги Аллаһы Онун халгы вә фирон гаршысында гәтијјәтлә тәмсил едә биләрди (Чых. 4:29—31; 7:8—13).\n6. а) Тәблиғ едәркән әлимиздә нә олмалыдыр вә нәјә ҝөрә? б) Нәјә әсасән дејә биләрик ки, «Аллаһын сөзү ҹанлы вә гүдрәтлидир»?\n6 Башгаларына Мүгәддәс Китаб хәбәрини чатдыраркән бизә дә ејни суал верилә биләр: «Сәнин әлиндәки нәдир?» Чох вахт дәрһал истифадә едә биләк дејә әлимиздә Мүгәддәс Китаб олур. Бәзиләри Мүгәддәс Китаба ади китаб кими јанашсалар да, Јеһова бизимлә мәһз бу илһамланмыш Кәламы васитәсилә данышыр (2 Пет. 1:21). Орада Аллаһын Өз Падшаһлығы васитәсилә һәјата кечирәҹәји вәдләрдән бәһс едилир. Елә бу сәбәбдән һәвари Павел јазмышды: «Аллаһын сөзү ҹанлы вә гүдрәтлидир». (Ибраниләрә 4:12 ајәсини оху.) Јеһованын бүтүн вәдләри һәмишә јеринә јетиб вә јетәҹәк дә (Јешаја 46:10; 55:11). Инсан Јеһованын Кәламы илә бағлы бу факты дәрк етсә, онда охудуглары онун һәјатына ҝүҹлү тәсир едә биләр.\n7. «Һәгигәт сөзүнү» неҹә дүзҝүн өјрәдә биләрик?\n7 Бәли, Јеһова әлимизә ҹанлы Кәлам вериб. Онунла биз чатдырдығымыз хәбәрин етибарлы вә Аллаһдан олдуғуну сүбут едә биләрик. Ибраниләрә јаздығы мәктубдан сонра Павелин Тимотеји вар гүввәси илә чалышыб «һәгигәт сөзүнү дүзҝүн [өјрәтмәјә]» тәшвиг етмәси һеч дә тәәҹҹүблү дејил (2 Тим. 2:15). Бәс биз Павелин мәсләһәтини неҹә јеринә јетирә биләрик? Бизи динләјән инсанларын үрәјинә тәсир едәҹәк мүвафиг ајәләри охумагла. 2013-ҹү илдә чыхан буклетләр бу ишдә бизә көмәк етмәк үчүн тәртиб олунуб.\nМҮВАФИГ АЈӘЛӘРИ ОХУ\n8. Бир хидмәт нәзарәтчиси јени буклетләр һагда нә демишди?\n8 Бу јени буклетләрин һамысынын тәртибаты ејнидир. Буна ҝөрә дә онлардан бирини истифадә етмәји өјрәнмәклә һамысыны истифадә етмәји өјрәнмиш олуруг. Онларын истифадә гајдасы асандыр. Һавај адаларындан (АБШ) олан бир хидмәт нәзарәтчиси јазмышды: «Биз гыса бир мүддәтдә бу јени вәсаитләрин һәм евдән-евә, һәм дә иҹтимаи шаһидлик заманы неҹә еффектив олдуғуну ҝөрдүк». О ҝөрдү ки, бу буклетләрин тәртибаты инсанлары даһа чох ҹәлб едир вә ҝөзәл сөһбәтә јол ачыр. Буклетләрин өн сәһифәсиндәки суал вә она верилән бир нечә ҹаваб гардаша бу гәнаәтә ҝәлмәјә көмәк едиб. Чүнки инсанлар сәһв ҹаваб верәҹәкләриндән горхмурлар.\n9, 10. а) Буклетләр Мүгәддәс Китаб ајәләрини охумаға неҹә көмәк едир? б) Сән һансы буклетдән даһа сәмәрәли истифадә едирсән вә нәјә ҝөрә?\n9 Һәр буклет мүвафиг ајәни охумаға көмәк едир. Мәсәлән, ҝөтүрәк «Дәрд-сәр нә вахтса битәҹәк?» адлы буклети. Һәмсөһбәтинин бу суала «бәли», «хејр» вә ја «ола билсин» ҹавабларындан бирини вермәсиндән асылы олмајараг, әлавә нәсә демәдән икинҹи сәһифәдәки «Мүгәддәс Китабда нә дејилир?» башлығыны вә алтындакы Вәһј 21:4 ајәсини оху.\n10 Ејнилә, «Мүгәддәс Китаб һагда нә фикирләширсиниз?» адлы буклети дә тәгдим едәркән инсанын буклетин үзүндәки һансы ҹавабы сечмәсинин фәрги јохдур. Садәҹә вәрәги чевириб белә дејә биләрсән: «Мүгәддәс Китабда дејилир ки, “Мүгәддәс Јазылардакы һәр кәлмә Аллаһ тәрәфиндән илһамланмышдыр”». Сонра әлавә едә биләрсән: «Ҝәлин ҝөрәк орада даһа нә дејилир». Сонра өз Мүгәддәс Китабыны ач вә 2 Тимотејә 3:16, 17 ајәләрини там оху.\n11, 12. а) Јени буклетләр хидмәтдә сәмәрәли олмаға неҹә көмәк едә биләр? б) Буклетләрин васитәсилә тәкрар башчәкмәјә һазырлаша биләрсән?\n11 Буклетдән даһа нә гәдәр охујуб мүзакирә едәҹәјин һәмсөһбәтинин мүнасибәтиндән асылыдыр. Буклети садәҹә вермәкдәнсә, јахшы олар ки, бир нечә Мүгәддәс Китаб ајәси охујасан. Әҝәр илк ҝәлишин заманы јалныз бир вә ја ики ајә охуја билмисәнсә, ҝәлән дәфә мүзакирәни давам етдирә биләрсән.\n12 Һәр буклетин арха сәһифәсиндә «Дүшүнүн» башлығы алтында суал вә ајәләр вар, бунлары тәкрар башчәкмә заманы мүзакирә едә биләрсән. Мәсәлән, «Ҝәләҹәк барәдә нә фикирләширсиниз?» буклетиндә «Аллаһ јер үзүндә шәраити јахшылыға доғру неҹә дәјишәҹәк?» суалы, еләҹә дә Матта 6:9, 10 вә Даниел 2:44 ајәләри ҝәтирилир. «Өлүләрин дирилмәси мүмкүндүрмү?» буклетиндә исә «Инсан нәјә ҝөрә гоҹалыр вә өлүр?» суалы вә Јарадылыш 3:17—19 вә Ромалылара 5:12 ајәләри ҝәтирилир.\n13. Мүгәддәс Китаб өјрәнмәсинә башламаг үчүн буклетләрдән неҹә истифадә етмәк олар?\n13 Буклетләрдән истифадә едәрәк Мүгәддәс Китаб өјрәнмәсинә башлаја биләрсән. Марагланан буклетин сон сәһифәсиндә олан QR коду скан етмәклә сајтымыза дахил ола вә Мүгәддәс Китаб өјрәнмәсинә башламаг гәрарына ҝәлә биләр. Бу буклетләр һәмчинин «Илаһи мүждә» брошүрасындакы мүвафиг фәслә јөнәлдир. Мәсәлән, «Дүнја кимин әлиндәдир?» буклети бу брошүранын 5-ҹи фәслинә, «Аиләнин хошбәхтлији нәдән асылыдыр?» буклети исә 9-ҹу фәслинә јөнәлдир. Буклетләри бу ҹүр истифадә етмәклә илк вә тәкрар башчәкмәдә Мүгәддәс Китабдан еффектив шәкилдә истифадә едә биләрсән. Беләҹә, чохлу Мүгәддәс Китаб өјрәнмәсинә башламаг олар. Хидмәтдә Аллаһын Кәламындан еффектив шәкилдә истифадә етмәк үчүн даһа нә едә биләрсән?\nИНСАНЛАРЫ МАРАГЛАНДЫРАН МӨВЗУЛАРЫ МҮЗАКИРӘ ЕТ\n14 Павелин әсас мәгсәди хидмәтдә «даһа чох адам»а шаһидлик етмәк иди. (1 Коринфлиләрә 9:19—23 ајәләрини оху.) Павел истәјирди ки, «јәһудиләри,.. Ганунун һөкмү алтында оланлары,.. ганунсузлары,.. зәифләри» бу јола ҝәтирсин. Буна ҝөрә дә о, «һәр ҹүр адам үчүн һәр шеј [олду] вә һәр фүрсәтдән истифадә [етди] ки, һеч олмаса кимисә хилас едә [билсин]» (Һәв. иш. 20:21). Бәс биз, Павел кими, әразимиздә олан «һәр ҹүр инсан»а һәгигәти чатдырмаг үчүн нә едә биләрик? (1 Тим. 2:3, 4).\n15 Һәр ај «Бизим Падшаһлыг Хидмәтимиз»дә ҝәтирилән тәгдимәләри истифадә ет. Амма әҝәр јашадығын әразидә инсанлары диҝәр мөвзулар марагландырырса, она даир тәгдимә һазырла. Әразидәки мүһит, инсанлар вә онлары даһа чох нараһат едән мөвзулар һагда дүшүн. Сонра мүвафиг ајә тап. Бир рајон нәзарәтчиси инсанларын диггәтини Мүгәддәс Китаба јөнәлтмәклә бағлы өзүнүн вә һәјат јолдашынын тәҹрүбәсини бөлүшүр: «Әксәр инсанлар гыса вә конкрет данышдығымызы ҝөрәндә, һеч олмаса, бир ајә охумаға имкан верир. Саламлашдыгдан сонра габагҹадан ачдығымыз ајәни охујуруг». Ҝәл хидмәтдә истифадә едә биләҹәјин бәзи мөвзулары, суаллары вә ајәләри мүзакирә едәк.\nХидмәтдә Мүгәддәс Китабдан вә буклетләрдән еффектив шәкилдә истифадә едирсән? (8—13-ҹү абзаслара бах)\n16. Јешаја 14:7 ајәсини хидмәтдә неҹә истифадә едә биләрсән?\n16 Әҝәр асајишин тез-тез позулдуғу әразидә јашајырсанса, белә суал верә биләрсән: «Сизҹә, елә бир вахт олаҹагмы ки, биз хәбәрләрдән: “Инди исә бүтүн дүнја сакитлик вә раһатлыг ичиндә севинҹдән ҹошур”, — сөзләрини ешидәк?» Мүгәддәс Китабын Јешаја 14:7 ајәсиндә сөһбәт мәһз бундан ҝедир. Әслиндә, Мүгәддәс Китабда ҝәләҹәкдә сүлһүн олаҹағына илә бағлы Аллаһын чохлу вәдләри вар». Сонра бу вәдләрдән бирини Мүгәддәс Китабдан охумағы тәклиф ет.\n17. Сөһбәт заманы Матта 5:3 ајәсиндән неҹә истифадә едә биләрсән?\n17 Јашадығын әразидә кишиләр аиләләрини доландырмаға чәтинлик чәкирләрсә, сөһбәтә бу суалла башлаја биләрсән: «Аиләсини хошбәхт етмәк үчүн киши нә гәдәр пул газанмалыдыр?» Ҹавабы динләдикдән сонра белә де: «Бир чох кишиләр бундан гат-гат чох пул газаныр, амма јенә дә аиләләрини гане едә билмирләр. Бәс аиләнин, әслиндә, нәјә еһтијаҹы вар?» Сонра Матта 5:3 ајәсини оху вә Мүгәддәс Китабы арашдырмағы тәклиф ет.\n18. Инсанлара тәсәлли вермәк үчүн Јеремја 29:11 ајәсиндән неҹә истифадә едә биләрик?\n18 Ишдир әразиндәки инсанлар тәбии фәлакәтлә үзләшибләрсә, тәгдимәни белә башлаја биләрсән: «Сизә тәсәлли вермәк үчүн ҝәлмишәм. (Јеремја 29:11 ајәсини оху.) Ҝөрдүјүмүз кими, Аллаһ бизә саламатлыг, «үмидли бир ҝәләҹәк» вермәк истәјир. Мәҝәр Онун бизә ҝөзәл һәјат бәхш етмәк истәдијини билмәк хош дејил? Ҝәлин ҝөрәк бу неҹә баш верәҹәк». Сонра диггәти «Илаһи мүждә» брошүрасындан мүнасиб фәслә јөнәлт.\n19. Диндар адамларла сөһбәт едәркән Вәһј 14:6, 7 ајәләрини неҹә истифадә едә биләрсән?\n19 Диндар инсанларын јашадығы әразидә сөһбәтә белә суалла башлаја биләрсән: «Әҝәр мәләк сизинлә данышсајды, онун дедикләрини едәрдиниз? (Вәһј 14:6, 7 ајәләрини оху.) Бурада мәләк дејир ки, “Аллаһдан горхун,.. ҝөјү, јери... јарадана тәзим един”. Бәс сизҹә, Аллаһдан горхмаг нә демәкдир?» Ҹавабы динләдикдән сонра миннәтдарлығыны билдир вә Ганунун тәкрары 6:2 ајәсини оху. Орада дејилир: «Өмрүн боју сән, оғлун, нәвәләрин сәнә бујурдуғум Онун бүтүн гајда вә әмрләринә әмәл етмәклә Аллаһын Рәбдән горх ки, өмрүн узун олсун». Сонра әлавә едә биләрсән: «Ҝөрдүјүмүз кими Аллаһдан горхмаг Онун әмрләринә әмәл етмәк демәкдир. Лакин чохлары ән ваҹиб әмри, “Аллаһын Рәбби бүтүн гәлбинлә... сев” әмрини билмирләр». Аллаһы севдијимизи неҹә ҝөстәрә биләҹәјимизи мүзакирә етмәк үчүн вахт тәјин ет.\n20. а) Ҝәнҹләрә Аллаһын адыны ҝөстәрмәк үчүн Сүлејманын мәсәлләри 30:4 ајәсиндән неҹә истифадә едә биләрик? б) Бу мөвзу илә бағлы еффектив шәкилдә истифадә етдијин башга һансы ајә вар?\n20 Ҝәнҹләрлә сөһбәтә белә башлаја биләрсән: «Сизә бир ајә охумаг истәјирәм. Бурада олдугҹа ваҹиб суаллар вар. (Сүлејманын мәсәлләри 30:4 ајәсини оху.) Бу сөзләри һеч бир инсана шамил етмәк олмаз, бунлары јалныз Јараданымыза аид етмәк олар *. Бәс Аллаһын адыны һарадан билә биләрик? Мәмнунијјәтлә сизә бу ады Мүгәддәс Китабдан ҝөстәрәрәм».\nХИДМӘТДӘ ӘСАС ЈЕРИ АЛЛАҺЫН КӘЛАМЫНА ВЕР\n21, 22. а) Мүгәддәс Китаб ајәләри инсанларын һәјатыны неҹә дәјишә биләр? б) Хидмәтдә оларкән нәјә гәтијјәтлисән?\n21 Билмәк олмаз гаршымыздакы инсан сечдијимиз ајәјә неҹә јанашаҹаг. Мәсәлән, Австралијада ики тәблиғчи ҝәнҹ бир гадынын гапысыны дөјүр. Онлардан бири ондан: «Аллаһын адыны билирсиниз?» — дејә сорушур вә Мәзмур 83:18 ајәсини охујур. Гадын дејир: «Мәни һејрәт бүрүмүшдү! Онлар ҝедән кими, 56 километр аралыда јерләшән китаб мағазасына ҝедиб Мүгәддәс Китабын диҝәр тәрҹүмәләриндә вә лүғәтдә Аллаһын адынын олуб-олмадығыны јохладым. Онун адынын Јеһова олдуғуна әмин олдугдан сонра фикирләшдим ки, ҝөрәсән, билмәдијим даһа нәләр вар». Чох кечмәмиш, о вә ҝәләҹәк һәјат јолдашы Мүгәддәс Китаб өјрәнмәсинә башлајыр вә бир гәдәр сонра вәфтиз олунурлар.\n22 Аллаһын Кәламы өз охуҹуларынын һәјатыны дәјишир вә Јеһованын ҹанлы вәдләринә иман һасил едир. (1 Салоникилиләрә 2:13 ајәсини оху.) Мүгәддәс Китаб хәбәри инсанын үрәјинә тәсир етмәк үчүн дејә биләҹәјимиз истәнилән сөздән даһа гүввәтлидир. Елә буна ҝөрә дә һәр фүрсәтдә Аллаһын Кәламындан истифадә етмәлијик. Чүнки о ҹанлыдыр!\n^ абз. 20 «Ҝөзәтчи гүлләси»нин 1989-ҹу ил 15 ијун сајынын 23-ҹү сәһифәсиндә јерләшән «Охуҹуларын суаллары» рубрикасына (рус.) бах.


Q=18	C=11	SS=6	LS=0	PS=2	DC=6	LC=0	SD=0	BS=0	G0=36	G1=16	G2=5	DLID=az_RU	BODY=Бәләмин ешшәји данышыр | Ушаглар үчүн Мүгәддәс Китаб һекајәләри\nБәләмин ешшәји данышыр\nИсраиллиләр артыг 40 илдир ки, сәһрададыр. Онлар чохлу ҝүҹлү шәһәрләри мәғлуб едибләр. Инди онлар Вәд олунмуш дијара ҝирән әрәфәдә Иордан чајынын шәргиндә јерләшән Муаб дүзәнлијиндә дүшәрҝә салыблар. Муаб падшаһы Балаг горхур ки, торпаглары әлиндән чыхар. Буна ҝөрә дә о, Бәләм адлы бир нәфәри исраиллиләрә ләнәт јағдырмасы үчүн Муаба дәвәт едир.\nАнҹаг Јеһова Бәләмә дејир: «Исраиллиләри ләнәтләмә». Бәләм Муаба ҝетмәкдән имтина едир. Балаг падшаһ ону икинҹи дәфә чағырыр вә сөз верир ки, нә истәсә она верәҹәк. Бәләм јенә дә имтина едир. Сонра Аллаһ она дејир: «Онларла ҝедә биләрсән, анҹаг нә десәм, ону да демәлисән».\nБәләм ешшәјинә миниб ҹәнуба, Муаба доғру јол алыр. О гәрар верир ки, Јеһова нә дејир-десин, ҝедиб исраиллиләри ләнәтләјәҹәк. Јолда дүз үч дәфә Јеһованын мәләји онун габағыны кәсир. Бәләм мәләји ҝөрмүр, амма ешшәк мәләји ҝөрүр. Биринҹи дәфә ешшәк јолдан чыхыб баға ҝирир. Икинҹи дәфә һасара доғру ҝедир вә Бәләмин ајағы дивара сыхылыр. Үчүнҹү дәфә исә ешшәк јолун ортасында јерә отурур. Һәр дәфә дә Бәләм ешшәји чомагла дөјүр.\nАхырда Јеһова ешшәјин дилини ачыр. Ешшәк Бәләмдән сорушур: «Нијә мәни дөјүрсән?» Бәләм ҹаваб верир: «Мәни доламысан? Гылынҹым олсајды, сәни өлдүрәрдим». Ешшәк дејир: «Нечә илдир сәни белимдә дашыјырам. Һеч әввәлләр белә шеј етмишәм?»\nСонра Јеһова иҹазә верир ки, Бәләм мәләји ҝөрсүн. Мәләк она дејир: «Јеһова сәнә демәди ки, исраиллиләри ләнәтләмә?» Бәләм ҹаваб верир: «Ҝүнаһкарам. Дала гајыдарам». Анҹаг мәләк она дејир: «Муаба ҝет. Бир шәртлә ки, јалныз Јеһованын дедијини онлара де».\nБәләм бу һадисәдән өзүнә дәрс чыхарыр? Хејр. Бу һадисәдән сонра Бәләм үч дәфә исраиллиләри ләнәтләмәјә ҹәһд едир, анҹаг Јеһова һәр дәфә онлара хејир-бәрәкәт јағдырыр. Нәһајәт, исраиллиләр Муаба һүҹум едиб, Бәләми өлдүрүрләр. Мәҝәр Бәләм әввәлҹәдән Јеһованын сөзүнә гулаг ассајды, ахыры јахшы олмазды?\n«Өзүнүзү һәр ҹүр тамаһкарлыгдан горујун, чүнки инсанын вар-дөвләти башындан ашыб-дашса да, һәјаты бундан асылы дејил» (Лука 12:15)\nСуаллар: Бәләм нијә Муаба ҝедир? Јолда нә баш верир?\nСајлар 22:1—24:25; 31:8; Нәһәмја 13:2; 2 Бутрус 2:15, 16; Јәһуда 11


Q=10	C=10	SS=0	LS=0	PS=0	DC=0	LC=0	SD=0	BS=0	G0=6	G1=6	G2=5	DLID=az_RU	BODY=Һәр ил мүбарәк Рамазан ајынын сонунҹу ҹүмә ҝүнү өнәмли ислами һадисәнин баш вердији ҝүндүр.\nҺәр ил мүбарәк Рамазан ајынын сонунҹу ҹүмә ҝүнү өнәмли ислами һадисәнин баш вердији ҝүндүр. Бу һадисә “Гүдс ҝүнү” адланыр вә Фәләстин мәсәләсинә бөјүк тәсир гојду. Белә ки, буҝүн артыг Фәләстин һансыса әрәб тајфасынын мәсәләси дејил, үмуми олараг ислам дүнјаснын әһәмијјәтли мәсәләләриндәндир.\nİмам Хомејни (р) бу ҝүнү мәзлум Фәләстин халгына Исраил режими өнүндә дәстәк олараг тәјин етди. О буҝүнү Фәләстин ишғалыны, 1948-ҹу илдә баш верән “Никбәт”, даһа сонра баш верән “Нәксә” ҝүнүнү, Гүдс вә халгына гаршы олунан зүлмләри хатырлатсын дејә тәјин етди. Сионист режиминин АБШ-ын вә Авропа өлкәләринин дәстәји илә инсанлығыа сығмајан бүтүн ҹинајәтләринә етираз ҝүнү олараг тарихдә гејд олунду.\nБүтүн чәтинликләрә бахмајараг “Гүдс ҝүнү” тәшкил олунан јүрүјүшләрдә иштирак етмәк Сионист режиминин ҹинајәтләринә гаршы мүгавимәт вә мүбаризәнин давам етмәсинин ҝөстәриҹисидир. Бу аддымлар дүнјаја бу месажы верир ки, Фәләстинин азад олунмасы инкар олунмаз бир һәгигәтдир, мүгавимәт вә мүбаризә һәдәфинә чатана вә Фәләстин торпагларыны там азад едәнә гәдәр давам едәҹәкдир.\n1915 дәфә бахылыб


Q=5	C=5	SS=1	LS=0	PS=0	DC=1	LC=0	SD=0	BS=3	G0=192	G1=132	G2=42	DLID=az_RU	BODY=Мәликә Әстәр ағылла давранды | Әсил иман\nОН АЛТЫНҸЫ ФӘСИЛ\nО, ағылла, ҹәсарәтлә вә фәдакарҹасына давранды\n1-3. а) Әстәр шаһын тахтына јахынлашдыгҹа һансы һиссләри кечирир? б) Шаһ Әстәрин дәвәтсиз ҝәлишинә неҹә јанашыр?\nӘСТӘР үрәји дөјүнә-дөјүнә шаһ тахтына јахынлашыр. Шуш сарајындакы бөјүк отаг сүкута гәрг олуб. Елә сакитликдир ки, Әстәр һәтта аста-аста атдығы аддымларын сәсини, мәликә палтарынын хышылтысыны ешидир. Нә сарајын әзәмәти, нә ҝөзәл сүтунлар, нә дә Ливан сидрләриндән дүзәлмиш нахышлы таван онун диггәтини чәкмир. Онун бүтүн диггәти тахтда отуран шәхсә ҹәмләниб. Мәликәнин һәјаты бу шәхсин әлиндәдир.\n2 Әстәр јахынлашдыгҹа шаһ она бахыр вә гызыл әсасыны она тәрәф узадыр. Бу ади жест Әстәр үчүн һәјат демәкдир. Бу жест ҝөстәрир ки, дәвәтсиз ҝәлдијинә бахмајараг, шаһ Әстәри әфв едир. Әстәр тахта јахынлашыр вә миннәтдарлыг әламәти олараг әсанын уҹуна тохунур (Әст. 5:1, 2).\nӘстәр мәрһәмәтинә ҝөрә шаһа миннәтдарлыг едир\n3 Һәр шеј шаһ Аһашверошун чох зәнҝин вә гүдрәтли олдуғундан хәбәр верир. О дөврдә Фарс һөкмдарынын либасы мүасир пулла јүз минләрлә доллара бәрабәр иди. Әстәр әринин ҝөзләриндә, аз да олса, бир истилик дујур. Әри ону севир. О, Әстәрә дејир: «Еј мәликә Әстәр, нә исә олуб? Нә диләјин вар? Һәтта сәлтәнәтимин јарысыны истәсән, сәнә вериләҹәк!» (Әст. 5:3).\n4. Әстәри гаршыда һансы чәтинликләр ҝөзләјир?\n4 Халгыны мәһвдән гуртармаг үчүн Әстәрин шаһын һүзуруна ҝәлмәји артыг онун иманлы вә ҹәсарәтли олдуғуну ҝөстәрир. Амма ән бөјүк чәтинликләр һәлә габагдадыр. Әстәр гүрурлу шаһы инандырмалыдыр ки, онун ән етибарлы мәсләһәтчиси мәнфур адамдыр, онун мәликәсинин халгыны гырмаг үчүн шаһа јалан данышыб. Ҝөрәсән, Әстәр буну неҹә едәҹәк? Биз онун иманындан нә өјрәнирик?\nО, ағылла давранды\n5, 6. а) Әстәр Ваиз 3:1, 7 ајәләриндә јазылдығы кими, нә едир? б) Әстәрин ағыллы гадын олдуғу нәдән ҝөрүнүр?\n5 Әстәр мәсәләни һамынын јанында шаһа ачыб данышаҹаг? Белә етсә, Әстәр шаһы алчалтмыш олар, мәсләһәтчиси Һәмана исә бүтүн иддиалары тәкзиб етмәк үчүн вахт газандырар. Ҝәлин ҝөрәк Әстәр неҹә давраныр. Әстәрдән әсрләр әввәл јашамыш Сүлејман пејғәмбәр јазмышды: «Һәр шејин өз вахты вар,.. сусмағын өз вахты, данышмағын өз вахты» (Ваиз 3:1, 7). Сөзсүз ки, аталығы Мәрдәһај ушаглыгдан Әстәрә бу кими ҝөзәл шејләри ашыламышды. Буна ҝөрә дә Әстәр баша дүшүр ки, данышмаг үчүн мүнасиб бир вахт сечмәк лазымдыр.\n6 Әстәр шаһа дејир: «Әҝәр шаһа хошдурса, бу ҝүн бујуруб Һәманла бирҝә шаһын шәнинә һазырладығым зијафәтә ҝәлсин» (Әст. 5:4). Шаһ разылашыр вә Һәманын далынҹа адам ҝөндәрир. Ҝөрүрсүнүз, Әстәр неҹә ағылла давраныр? Әстәр әринин ләјагәтинә һөрмәт едир вә мәсәләни шаһа данышмаг үчүн мүнасиб јер, мүнасиб вахт сечир. (Мәсәлләр 10:19 ајәсини оху.)\n7, 8. Әстәрин биринҹи зијафәти неҹә кечир вә нәјә ҝөрә о, мәсәләни шаһа ачыб данышмаға тәләсмир?\n7 Шүбһәсиз ки, Әстәр бу зијафәтә чох јахшы һазырлыг ҝөрүб. Истәјир ки, һәр шеј әринин үрәјинҹә олсун. Сүфрәјә әһвал-руһијјәни галдырмаг үчүн әла шәраб гојулуб (Зәб. 104:15). Зијафәт Аһашверошун чох хошуна ҝәлир вә о, јенә дә Әстәрдән нә диләдијини сорушур. Дејәсән, инди данышмағын вахтыдыр.\n8 Әстәр исә белә фикирләшмир. О, шаһла Һәманы сабаһ гураҹағы зијафәтә дәвәт едир (Әст. 5:7, 8). Нәјә ҝөрә Әстәр ҝүнү ҝүнә сатыр? Гејд етдијимиз кими, Әстәрин халгы өлүмлә үз-үзә иди. Һәман шаһдан сәлаһијјәт алыб бүтүн јәһудиләри гырмаг барәдә фәрман чыхармышды. Буна ҝөрә дә Әстәр шаһла данышмаг үчүн мүнасиб вахт сечмәлидир, ахы мәсәлә өлүм-дирим мәсәләсидир. О сәбир едиб ҝөзләјир вә әринә нә гәдәр һөрмәт етдијини бир даһа ҝөстәрмәк истәјир.\n9. Нәјә ҝөрә сәбир ҝөзәл хүсусијјәтдир вә биз сәбирли олмагда Әстәрдән неҹә өрнәк ала биләрик?\n9 Сәбир ҝөзәл хүсусијјәтдир, амма һәр адамда олмур. Әстәр халгы үчүн чох нараһат иди, сөзсүз ки, мәсәләни шаһа тез бир заманда ачыб данышмаг истәјирди, лакин о сәбир едиб мәгамыны ҝөзләди. Биз ондан чох шеј өјрәнә биләрик. Вахташыры биз дә мүәјјән проблемләрин шаһиди олуруг. Әҝәр проблемин һәлли үчүн сәлаһијјәт саһибинә мүраҹиәт етмәк истәјириксә, Әстәрдән өрнәк алараг сәбирли олмалыјыг. Мәсәлләр 25:15 ајәсиндә јазылыб: «Сәбирлә сәркәрдә фәтһ едиләр. Һәлим дил дашы да јумшалдар». Әстәрин әһвалатындан ҝөрдүјүмүз кими, әҝәр биз дә сәбирлә мәгамы ҝөзләсәк вә мүлајим данышсаг, һәтта даш гәдәр сәрт адамы да јумшалда биләрик. Ҝөрәсән, Јеһова Аллаһ Әстәрин сәбирли вә ағыллы һәрәкәтинә бәрәкәт верди?\nСәбир әдаләтә апаран јолдур\n10, 11. а) Зијафәтдән чыхандан сонра Һәманын кефини нә позур? б) Арвады вә достлары Һәмана нә мәсләһәт ҝөрүрләр?\n10 Әстәрин сәбри ҝөзәл һадисәләрә јол ачыр. Һәман зијафәтдән кефи көк, дамағы чағ чыхыр. О дүшүнүр ки, шаһла мәликә ондан чох разыдыр. Һәман сарај дарвазасындан чыханда Мәрдәһајы ҝөрүр. О, һәлә дә она баш әјмир. Өтән фәсилдән ҝөрдүјүмүз кими, Мәрдәһајын Һәмана баш әјмәмәси һөрмәтсизликдән ирәли ҝәлмир, о, өз виҹданына вә Јеһова Аллаһла мүнасибәтинә ҝөрә белә едир. Һәман исә һирсиндән алышыб-јаныр (Әст. 5:9).\n11 Һәман арвадына вә достларына Мәрдәһајын она һөрмәтсизлик етдијини данышыр. Онлар да мәсләһәт ҝөрүрләр ки, 22 метр һүндүрлүјүндә дирәк гојдурсун вә сонра шаһдан рүсхәт алыб Мәрдәһајы орадан асдырсын. Бу фикир Һәманын ағлына батыр, о, дәрһал әмр едиб дирәк гојдурур (Әст. 5:12—14).\n12. Нәјә ҝөрә шаһ дөвләт сәнәдләрини охумағы бујурур вә о, нәдән хәбәр тутур?\n12 Бу ҝеҹә шаһын һәјатында гејри-ади ҝеҹә олур. Мүгәддәс Китабда јазылана ҝөрә, шаһын јухусу гачыр. Шаһ әмр едир ки, дөвләт сәнәдләрини ҝәтириб һүзурунда охусунлар. Сәнәдләр охунан заман вахтилә шаһа гаршы һазырланмыш суи-гәсд барәдә мәлумат да охунур. Һәмин һадисә, суи-гәсдчиләрин јахаланыб едам едилмәси шаһын јадына дүшүр. Бирдән шаһын хатиринә бу суи-гәсди ашкара чыхаран адам, Мәрдәһај ҝәлир. «Бу ишинә ҝөрә Мәрдәһај һансы шәрәфә вә шана лајиг ҝөрүлүб?» — дејә хәбәр алыр. Ҹаваб белә олур: «Она һеч нә верилмәјиб». (Әстәр 6:1—3 ајәләрини оху.)\n13, 14. а) Һадисәләр неҹә ҹәрәјан едир? б) Һәманын арвады илә достлары она нә дејирләр?\n13 Шаһ бу иши јолуна гојмаг истәјир. Буна ҝөрә дә сорушур ки, һәјәтдә әјанлардан кимсә вар, ја јох. Сән бир ишә бах, һәјәтдә Һәман дуруб. Ҝөрүнүр, һөвсәләси чатмајыб, сәһәр тездән ҝәлиб ки, Мәрдәһајы едам етдирмәк үчүн шаһдан изин алсын. Амма Һәман ағзыны ачмаға маҹал тапмамыш шаһ ондан сорушур: «Шаһын һөрмәт ҝөстәрмәк истәдији адам үчүн нә едилмәлидир?» Һәман елә билир ки, шаһ ону нәзәрдә тутур. Буна ҝөрә дә үрәјиндән кечән ән ҝөзәл шејләри садалајыр: әјнинә шаһ либасы ҝејиндирсинләр, шаһын миндији атын үстүндә бүтүн Шушу ҝәздирсинләр вә шәнинә уҹадан тәрифләр сөјләсинләр. Амма шаһ Мәрдәһајы шәрәфләндирмәк истәдијини дејәндә Һәманын үзүндәки ифадәни ҝөзүнүзүн габағына ҝәтирин. Бәс Мәрдәһајын шәнинә тәрифләри ким сөјләјәҹәк? Елә Һәманын өзү! (Әст. 6:4—10).\n14 Бу, Һәман үчүн рүсвајчылыгдыр. Амма о, көнүлсүз дә олса, шаһын әмрини јеринә јетирир вә дилхор һалда евинә тәләсир. Арвады илә достлары баш верәнләри ешидәндә она дејирләр ки, бу, пис әламәтдир, бу ҝедишлә о, Мәрдәһаја бата билмәјәҹәк (Әст. 6:12, 13).\n15. а) Әстәрин сәбри нәјә јол ачды? б) Нәјә ҝөрә сәбирлә Јеһова Аллаһы ҝөзләмәлијик?\n15 Әстәрин сәбир едиб даһа бир ҝүн ҝөзләмәси Һәманын мәһвинә јол ачды. Сизҹә, шаһын јухусунун гачмасына Јеһова Аллаһ сәбәб ола билмәзди? (Мәс. 21:1). Мүгәддәс Китаб бизи Аллаһы сәбирлә ҝөзләмәјә чағырыр. (Микә 7:7 ајәсини оху.) Әҝәр биз Јеһова Аллаһа ҝүвәниб Ону ҝөзләјәриксә, онда Аллаһ проблемләримизи биздән гат-гат јахшы һәлл едәҹәк.\nО, ҹәсарәтлә данышыр\n16, 17. а) Әстәр шаһла нә заман данышмаг гәрарына ҝәлир? б) Әстәр Ваштидән нә илә фәргләнир?\n16 Әстәр даһа шаһын сәбрини тарыма чәкмәк истәмир. Икинҹи дәфә гурдуғу зијафәтдә һәр шеји ачыб шаһа данышмаг гәрарына ҝәлир. Бәс нә вахт данышса, јахшы олар? Зијафәт заманы шаһ јенә дә Әстәрдән нә диләдијини сорушур (Әст. 7:2). Инди данышмаг олар.\n17 Јәгин Әстәр әввәлҹә үрәјиндә Јеһова Аллаһа дуа едир вә сонра шаһа дејир: «Әҝәр мән шаһын илтифатыны газанмышамса вә шаһа хошдурса, хаһишим будур ки, шаһ мәнә һәјат бәхш етсин, диләјим будур ки, халгыма гыјмасын» (Әст. 7:3). Әстәр бу сөзләрлә ҝөстәрир ки, шаһын чыхардығы һәр бир һөкмә һөрмәтлә јанашыр. О, әввәлки мәликә Вашти кими әрини һөрмәтдән салмыр (Әст. 1:10—12). Үстәлик, шаһы Һәман кими адама инандығы үчүн тәнгид етмир. Әксинә, шаһа јалварыр ки, ону өлүмдән гуртарсын.\n18. Әстәр нараһатчылығыны шаһа неҹә билдирир?\n18 Бу сөзләри ешидәндә шаһы, санки, илдырым вурур. Ҝөрәсән, ким ҹүрәт едиб онун мәликәсинин һәјатына гәсд етмәк истәјир? Әстәр дејир: «Чүнки биз, мән вә халгым гырғына, өлүмә, мәһвә сатылмышыг. Әҝәр көләлијә сатылсајдыг, сусардым. Бу фәлакәтә јол верилсә, шаһ зијан чәкәҹәк» (Әст. 7:4). Фикир верин ки, Әстәр шаһа һәр шеји ачыб данышыр, һәмчинин шаһа дејир ки, онлары гул-гарабаш кими сатсајдылар, сусуб данышмазды. Әстәр јәһудиләрин гырғыны барәдә суса билмәз, чүнки бу гырғынын һәтта шаһа зәрәри олаҹаг.\n19. Биз Әстәрдән нә өјрәнирик?\n19 Биз Әстәрдән ваҹиб бир шеј өјрәнирик. Әҝәр јахын адамымызла, јахуд сәлаһијјәт саһиби илә ҹидди проблем барәдә данышмаг истәјириксә, онда сәбирли, һөрмәтҹил олмалы вә ачыг данышмалыјыг (Мәс. 16:21, 23).\n20, 21. а) Әстәр Һәманын пахырыны неҹә үзә чыхарыр вә бу, шаһа неҹә тәсир едир? б) Һәманын пахыры үзә чыханда о, горхусундан нә едир?\n20 Шаһ сорушур: «Буна ким ҹүрәт едиб?! Кимдир о адам? Һаны о?» Әстәр бармағыны тушлајыб дејир: «Һәмин адам, һәмин јағы дүшмән, бу залым Һәмандыр!» Орталыға өлүм сүкуту чөкүр. Һәманын ҹанына вәлвәлә дүшүр. Шаһын гәзәбдән пөртмүш сифәтини ҝөзүнүзүн габағына ҝәтирин. Етибарлы мәсләһәтчиси ону алдадараг онун өз әли илә севимли арвадынын өлүмүнә һөкм чыхарыб. Шаһ гејзлә јериндән галхыб сакитләшмәк үчүн сарај бағчасына чыхыр (Әст. 7:5—7).\nӘстәр горхмадан Һәманы ифша едир\n21 Пахыры үзә чыхан Һәман горхусундан мәликәнин ајагларына дүшүр. Шаһ гајыдыб отаға ҝирәндә ҝөрүр ки, Һәман Әстәрин узандығы тахта дөшәниб она јалварыр. Шаһ гәзәбләниб гышгырыр: «Бу, һәлә бир мәликәни зорлајаҹаг, өзү дә мәним өз евимдә?!» Бу сөзләр Һәмана охунмуш өлүм һөкмүдүр. Дәрһал онун үзүнү өртүб апарырлар. Әјанлардан бири шаһа дејир ки, Һәман Мәрдәһајы асмаг үчүн дирәк гојдуруб. Онда шаһ әмр едир ки, һәмин дирәкдән Һәманын өзүнү ассынлар (Әст. 7:8—10).\n22. Әстәрдән нәдә өрнәк алырыг?\n22 Бизә елә ҝәлә биләр ки, јашадығымыз бу әдаләтсиз дүнјада һагг-әдаләт тапмаг гејри-мүмкүндүр. Бәлкә, сиздә дә һәрдән белә фикир јараныр. Әстәр һеч вахт руһдан дүшмүрдү, һеч вахт үмидини үзмүрдү, инамыны итирмирди. Вахты чатанда о, ҹәсарәтлә һаггын мүдафиәсинә галхды вә галан иши Јеһова Аллаһын өһдәсинә бурахды. Ҝәлин биз дә белә едәк! Аллаһ бу ҝүн дә һәмин Аллаһдыр. О, инди дә Һәман кими пис вә һијләҝәр адамлары өзләринин газдығы гујуја салмаға гадирдир. (Зәбур 7:11—16 ајәләрини оху.)\nО, Јеһова Аллаһ вә халгы уғрунда фәдакарлыг етди\n23. а) Шаһ Мәрдәһајла Әстәри неҹә мүкафатландырыр? б) Јагубун өлүм ајағында Бинјаминлә бағлы дедији сөзләр неҹә јеринә јетди? (« Пејғәмбәрлик јеринә јетди» адлы чәрчивәјә бах.)\n23 Нәһајәт шаһ Мәрдәһајын ким олдуғуну өјрәнир. Мәрдәһај јалныз онун һәјатыны өлүмдән гуртармыш адам дејил, о һәм дә Әстәрин аталығыдыр. Аһашверош Мәрдәһајы Һәманын јеринә баш вәзир гојур. Һәманын евини, вар-дөвләтини Әстәрә верир, Әстәр дә евә нәзарәти Мәрдәһаја тапшырыр (Әст. 8:1, 2).\n24, 25. а) Нәјә ҝөрә Әстәрин үрәји һәлә дә нараһатдыр? б) Әстәр икинҹи дәфә һәјатыны неҹә тәһлүкәјә атыр?\n24 Мәрдәһајла Әстәрин башынын үстүнү алан тәһлүкә артыг совушуб. Јәгин инди Әстәр раһат нәфәс ала биләр. Амма хејр! О, тәкҹә өзүнү фикирләшмир. Һәманын јәһудиләри гырмаг һагда вердији фәрман империјанын дөрд бир тәрәфинә ҝөндәрилиб. Һәман бу нијјәтини һәјата кечирмәк үчүн мүнасиб вахт тәјин етмәк мәгсәдилә Пур, јәни пүшк атмышды. Јәгин ки, бу, фалчылығын бир нөвү иди (Әст. 9:24—26). Фәрманын иҹрасына һәлә бир нечә ај вар, амма јенә дә тәләсмәк лазымдыр. Бәс бу тәһлүкәнин габағыны алмаг мүмкүндүр?\n25 Әстәр јенә дә һәјатыны тәһлүкәјә атараг шаһын чағырышы олмадан онун һүзуруна ҝедир. О ағлаја-ағлаја әринә јалварыр ки, бу ағыр һөкмү ләғв етсин. Амма Фарс һөкмдарынын ады илә верилән фәрман ләғв едилә билмәз (Дән. 6:12, 15). Бу сәбәбдән шаһ Әстәрлә Мәрдәһаја изин верир ки, јени фәрман тәртиб етсинләр. Бу фәрмана ҝөрә, јәһудиләр өзләрини мүдафиә едә биләрләр. Чапарлар империјанын һәр тәрәфиндә јашајан јәһудиләрә бу хош хәбәри чатдырырлар. Беләҹә, јәһудиләр үчүн үмид шәфәги парлајыр (Әст. 8:3—16). Тәсәввүр един: Фарс империјасында јашајан бүтүн јәһудиләр јени фәрманы ешидиб дөјүшә һазырлашырлар. Бәс ордулар Аллаһы Јеһова Өз халгына көмәк едәҹәк? (1 Ишм. 17:45).\nӘстәрлә Мәрдәһај Фарс империјасында јашајан јәһудиләрә бәјанат ҝөндәрир\n26, 27. а) Аллаһ халгына дүшмәнләри үзәриндә неҹә зәфәр газандырыр? б) Һәманын оғулларынын гәтлә јетирилмәси илә һансы пејғәмбәрлик јеринә јетди?\n26 Јәһудиләри гырмаг үчүн тәјин олунан ҝүн чатанда онлар һазыр дајанырлар. Һәтта бир чох фарс мәмурлары Мәрдәһајын баш вәзир олдуғуну ешидәндә јәһудиләрин мүдафиәсинә галхыр. Јеһова Аллаһ халгына бөјүк зәфәр газандырыр. Аллаһ бүтүн дүшмәнләри исраиллиләрә тәслим едир ки, онлар даһа Онун халгына һеч нә едә билмәсинләр * (Әст. 9:1—6).\n27 Һәманын мәнфур оғуллары јашаја-јашаја Мәрдәһаја онун евини идарә етмәк асан олмазды. Одур ки, Һәманын он оғлунун һамысы гәтлә јетирилир (Әст. 9:7—10). Бунунла да Мүгәддәс Китабда јазылмыш пејғәмбәрлик јеринә јетир. Аллаһ узун илләр габаг демишди ки, халгына дүшмән кәсилән әмалигәләр тамамилә мәһв едиләҹәк (Ган. 25:17—19). Јәгин ки, Һәманын оғуллары бу мәнфур халгын сон нүмајәндәләриндән иди.\n28, 29. а) Нәјә ҝөрә демәк олар ки, исраиллиләрин савашмасы Аллаһын нијјәти иди? б) Нәјә ҝөрә Әстәр бизим үчүн ҝөзәл өрнәкдир?\n28 Ҝәнҹ Әстәрин үзәринә бөјүк мәсулијјәт дүшмүшдү. Мәсәлән, о, мүһарибә вә едамла бағлы фәрманлар вермәли олмушду. Бу, һеч дә асан дејилди. Лакин Јеһова Аллаһын нијјәтинин јеринә јетмәси үчүн Онун халгыны мәһвдән гуртармаг лазым иди. Бүтүн бәшәрин үмиди олан вәд едилмиш Мәсиһ мәһз Исраил халгындан төрәјәҹәкди (Јар. 22:18). Бу ҝүн Аллаһа ибадәт едән инсанлар билирләр ки, Иса Мәсиһ јер үзүндә оланда давамчыларына дөјүшмәји гадаған етмишди (Мәт. 26:52).\n29 Бунунла белә, биз мәсиһиләр бу ҝүн руһани мүһарибәдә дөјүшүрүк. Дүшмәнимиз Шејтан иманымызы мәһв етмәк үчүн әлиндән ҝәләни едир. (2 Коринфлиләрә 10:3, 4 ајәләрини оху.) Нә јахшы ки, Әстәр кими өрнәјимиз вар. Ҝәлин онун кими, биз дә ағыллы, сәбирли, ҹәсарәтли олаг, фәдакарҹасына Аллаһын халгынын мүдафиәсинә галхаг. Вә бу јолла иманымызы сүбут едәк.\nӘстәрлә бағлы суаллар\nНәјә ҝөрә Мәрдәһај Әстәрин бүтпәрәстә әрә ҝетмәсинә изин вермишди?\nБәзи алимләрин фикринҹә, Мәрдәһај өз хејрини ҝүдән адам иди вә ад-сан үчүн Әстәрин шаһа әрә ҝетмәсини истәјирди. Лакин онун кими мөмин бир инсан белә евлилији дәстәкләмәзди (Ган. 7:3). Јәһуди рәвајәтинә ҝөрә, Мәрдәһај бу евлилијә гаршы чыхмышды. Амма Аллаһа бәрабәр тутулан мүстәбид шаһын һакимијјәти алтында јашадыглары үчүн вә јаделли олдуглары үчүн чох шеј онларын әлиндә дејилди. Сонралар мәлум олду ки, Јеһова Аллаһ бу евлиликдән Өз халгыны мәһвдән гуртармаг үчүн бир васитә кими истифадә етди (Әст. 4:14).\nНәјә ҝөрә «Әстәр» китабында Јеһова Аллаһын адына раст ҝәлмирик?\nЧох еһтимал ки, «Әстәр» китабыны Мәрдәһај јазыб. Ола билсин, бу китаб Јерусәлимә апарылмаздан әввәл фарс сәнәдләри арасында сахланылырды. Әҝәр бу китабда Јеһова Аллаһын ады јазылсајды, онда фарс аллаһларына ибадәт едәнләр ону мәһв едә биләрдиләр. Бу китабда Јеһова Аллаһын ады чәкилмәсә дә, шүбһә јохдур ки, О, бурада јазылан һадисәләрдә иштирак едиб. Мараглыдыр ки, бу китабын орижинал ибрани мәтниндә дөрд јердә Аллаһын адына акростих шәклиндә раст ҝәлинир. Бир-биринин ардынҹа ҝәлән сөзләрин баш, јахуд сон һәрфләрини бирләшдирдикдә Аллаһын ады алыныр.\nНәјә ҝөрә демәк олар ки, «Әстәр» китабы тарихи ҹәһәтдән дәгигдир?\nТәнгидчиләр иддиа едирләр ки, «Әстәр» китабы тарихи ҹәһәтдән дәгиг дејил. Амма бәзи алимләр бу китабы јазан шәхсин Фарс империјасынын мемарлығы, адәт-әнәнәләри вә шаһларын һәјаты барәдә әтрафлы мәлуматы олдуғуну гејд едирләр. Дүздүр, бизә ҝәлиб чатан бәзи дүнјәви сәнәдләрдә мәликә Әстәр барәдә һеч бир шеј јазылмајыб. Лакин Әстәрлә јанашы, башга сарај адамлары барәдә дә мәлумат архивдән силиниб. Үстәлик, дүнјәви сәнәдләрдә гејд олунур ки, «Әстәр» китабындакы һадисәләрин баш вердији вахт Мардука (Мәрдәһај адынын фарсҹа еквиваленти) адлы бир нәфәр Шушда сарај әјаны олуб.\n^ абз. 26 Шаһ јәһудиләрә изин вермишди ки, даһа бир ҝүн дөјүшүб дүшмәнләрини гырсынлар (Әст. 9:12—14). Јәһудиләр инди дә адар ајында (февралын ахыры вә мартын әввәли) бу гәләбәни бајрам едирләр. Бу бајрамын ады Пуримдир. Һәман исраиллиләри гырмаг үчүн пүшк атдығына ҝөрә бајрам белә адланыр.\nӘстәрин ағылла даврандығы нәдән ҝөрүнүр?\nӘстәрин сәбри нәјә јол ачды?\nӘстәр халгыны мүдафиә етмәк үчүн һансы ҹәсарәтли вә фәдакар аддымлары атды?\nПејғәмбәрлик јеринә јетди\nӘстәрлә Мәрдәһај Аллаһын халгынын мүдафиәсинә галханда Мүгәддәс Китаб пејғәмбәрлији јеринә јетди. Бу әһвалатдан тәхминән мин ики јүз ил әввәл Јагуб пејғәмбәр Јеһова Аллаһдан илһам алараг оғулларындан бири барәдә демишди: «Бинјамин ҹанавар кими шикарыны дидиб-парчалајаҹаг. Сәһәр өз овуну јејәҹәк, ахшам исә гәнимәт бөлүшдүрәҹәк» (Јар. 49:27). «Сәһәр», јәни Исраил падшаһлығынын башланғыҹында Бинјамин нәслиндән олан падшаһ Талут вә башга иҝидләр Јеһова Аллаһын халгы үчүн дөјүшмүшдүләр. «Ахшам», јәни Исраилин падшаһ сүлаләсинин ҝүнәши батандан сонра Бинјамин гәбиләсиндән олан Әстәрлә Мәрдәһај Јеһова Аллаһын дүшмәнләри үзәриндә гәләбә газанмыш вә Һәманын вар-дөвләтинә саһиб олмагла бир нөв гәнимәти бөлүшдүрмүшдүләр.


Q=0	C=0	SS=0	LS=0	PS=0	DC=0	LC=0	SD=0	BS=0	G0=5	G1=3	G2=3	DLID=az_RU	BODY=«Мән өзүм гојунларымы ахтарыб тапаҹағам» (Һизгијал 34:11).\nҺеч Јеһованын халгы илә олдуғун о ҝөзәл вахтлары — руһландырыҹы јығынҹаг ҝөрүшләрини, бөјүк топлантылары, хидмәтдә башына ҝәлән һансыса мараглы һадисәни вә ја диндашынла етдијин хош сөһбәти хатырлајырсан? Сән Јеһованы унутмамысан. Һеч О да сәни унутмајыб. О, сәнин сәдагәтлә етдијин хидмәти севә-севә хатырлајыр вә сәнә ҝери дөнмәјә көмәк етмәк истәјир.\n«Күлли-Ихтијар Јеһова белә дејир: “Будур, Мән Өзүм гојунларымы ахтарыб тапаҹағам, онлара бахаҹағам. Пәрән-пәрән дүшмүш гојунларыны тапыб јемләјән чобан кими, гојунларымы бәсләјәҹәјәм... Сәпәләндикләри јерләрдән онлары ҝери ҝәтирәҹәјәм”» (Һизгијал 34:11, 12).


Q=12	C=0	SS=0	LS=6	PS=6	DC=0	LC=0	SD=0	BS=1	G0=30	G1=20	G2=13	DLID=az_RU	BODY=Һизгијал 3 | Онлајн Мүгәддәс Китаб | Јени дүнја тәрҹүмәси\nҺизгијал тумары јемәлидир (1—15)\nҺизгијал ҝөзәтчидир (16—27)\nЛагејдлијә ҝөрә мәсулијјәт (18—21)\n3 О, мәнә деди: «Еј бәни-адәм, гаршындакы тумары је, сонра ҝет Исраил әһлинә сөзүмү чатдыр».+ 2 Онда ағзымы ачдым. О, тумары мәнә верди ки, јејим. 3 Сонра әлавә етди: «Бәни-адәм, сәнә вердијим бу тумары је, мәдәни онунла долдур». Башладым тумары јемәјә. О, бал кими ширин дадырды.+ 4 О деди: «Бәни-адәм, Исраил әһлинин јанына ҝет, Мәним сөзләрими онлара билдир. 5 Сәни анлашылмаз, намәлум дилдә данышан халгын јанына ҝөндәрмирәм. Исраил әһлинин јанына ҝөндәрирәм. 6 Сәни дили анлашылмајан, намәлум олан, нә дедикләрини баша дүшмәдијин чохсајлы халгларын јанына ҝөндәрмирәм. Онларын јанына ҝөндәрсәјдим, сәнә гулаг асардылар.+ 7 Амма Исраил әһли сәнә гулаг асмајаҹаг, чүнки онлар Мәнә гулаг асмаг истәмирләр.+ Һамысы дикбаш вә инадкардыр.+ 8 Амма онлар нә гәдәр инадкардырса, Мән дә сәни бир о гәдәр гәтијјәтли етмишәм*.+ 9 Сәнин алныны алмаз кими сәрт етмишәм, чахмагдашындан да бәрк етмишәм.+ Онлардан горхма, сифәтләри сәни ваһимәјә салмасын,+ ахы онлар үсјанкар гөвмдүрләр». 10 Сонра О, мәнә деди: «Бәни-адәм, сәнә дедијим һәр сөзү динлә вә үрәјинә јаз. 11 Сүрҝүн олунмуш сојдашларынын јанына ҝет.+ Онлара белә де: “Күлли-Ихтијар Јеһова белә-белә дејир”. Сәнә гулаг ассалар да, асмасалар да де».+ 12 Сонра руһ мәни јухары галдырды+ вә мән архадан: «Гој Јеһованын ҹалалына Она мәхсус јердән шүкүр едилсин!» — дејән ҝурултулу сәс ешитдим. 13 Һәмчинин мәхлугларын бири-биринә чырпылан ганадларынын,+ онларын јанындакы чархларын сәси+ вә ҝүҹлү ҝурулту сәси ҝәлирди. 14 Руһ мәни чәкиб апарды. Мән ганыгара, аҹыглы һалда ҝедирдим. Үзәримдә Јеһованын әлинин ҝүҹүнү һисс едирдим. 15 Беләҹә, мән ҝәлиб Тәл-Әвивә, Кәбәр чајынын+ јанында сүрҝүндә јашајан сојдашларымын јанына чыхдым вә онларын јанында галдым. Дүз једди ҝүн өзүмә ҝәлә билмәдим.+ 16 Једди ҝүнүн тамамында мәнә Јеһованын сөзү назил олду: 17 «Еј бәни-адәм, сәни Исраил әһлинә ҝөзәтчи гојмушам.+ Мәндән ешитдијин сөзләри онлара чатдырыб, Мәним адымдан онлара хәбәрдарлыг етмәлисән.+ 18 Мән пис адама: “Өләҹәксән!” — дејәндә, сән она хәбәрдарлыг етмәсән, сусуб данышмасан, сағ галыб өлмәсин дејә, ону пис јолундан чәкиндирмәсән,+ һәмин пис адам ҝүнаһына ҝөрә өләҹәк,+ амма онун ганыны сәндән тәләб едәҹәјәм.+ 19 Лакин пис адамы хәбәрдар етсән, анҹаг о, өз пислијиндән, пис јолундан әл чәкмәсә, онда ҝүнаһына ҝөрә өләҹәк, сән исә өз ҹаныны хилас едәҹәксән.+ 20 Әҝәр салеһ адам салеһлијиндән дөнүб пис иш тутарса*, Мән онун габағына бүдрәдән даш гојаҹағам вә о өләҹәк.+ Хәбәрдар етмәдијин үчүн о, ҝүнаһына ҝөрә өләҹәк. Онун салеһ әмәлләри һесаба алынмајаҹаг, ганыны исә сәндән тәләб едәҹәјәм.+ 21 Лакин әҝәр салеһ адама ҝүнаһдан чәкинмәк үчүн хәбәрдарлыг етмисәнсә вә о, ҝүнаһындан әл чәкибсә, хәбәрдарлыг алдығына ҝөрә сағ галаҹаг,+ сән дә өз ҹаныны хилас етмиш олаҹагсан». 22 Орада Јеһованын әли үзәримә енди вә О, мәнә деди: «Дур, дүзәнлијә ҝет. Орада сәнинлә данышаҹағам». 23 Мән дуруб дүзәнлијә ҝетдим вә орада Јеһованын ҹалалыны ҝөрдүм.+ Онун ҹалалы Кәбәр чајынын кәнарында ҝөрдүјүм кими иди.+ Мән үзүстә јерә дөшәндим. 24 Руһ ичимә дахил олуб мәни ајаға галдырды.+ О, мәнә мүраҹиәт едиб деди: «Ҝет евинә, гапыны бағлајыб ичәридә отур. 25 Гој сәнә мәлум олсун, еј бәни-адәм, онлар сәни кәндирлә сарыјаҹаглар ки, араларына чыха билмәјәсән. 26 Мән елә едәҹәјәм ки, дилин тутулаҹаг, лал олаҹагсан, онлары төһмәт едә билмәјәҹәксән, чүнки онлар үсјанкар гөвмдүрләр. 27 Анҹаг Мән сәнинлә данышанда дилини ачаҹағам.+ Онда онлара дејәрсән: “Күлли-Ихтијар Јеһова белә-белә дејир”. Гулаг асан, ассын,+ асмајан, асмасын, онсуз да онлар үсјанкар гөвмдүрләр.+\n^ Һәрфән: мән сәнин үзүнү онларынкы гәдәр бәрк, алныны да онларынкы гәдәр сәрт етмишәм.\n^ Јахуд наһаг иш тутарса.


Q=16	C=8	SS=0	LS=8	PS=0	DC=0	LC=0	SD=0	BS=3	G0=1	G1=1	G2=1	DLID=az_RU	BODY=Ганунсуз сионист режим хәбәрләри\nБенјамин Нетанјаһо вә арвады Серанын сәс гејдләри полисә тәслим едиләҹәк\nНетанјаһунун даһа бир сирдашы полислә анлашды.\nMart 6, 2018 - 2:38 PM Хәбәрин коду : 884629 Мәнбә : İslaminsesi Link:\n"4000 иши" адландырылан истинтаг ишинин чәрчивәсиндә сахланылараг нәзарәтә алынан ачар исимләрдән олан баш назирин кечмиш мәтбуат мүшавири Нир Һефетз полислә анлашыб. О, прокурорлуғун шаһиди олараг Бенјамин-Сера Нетанјаһуларын сәс гејдләрини тәслим етмәји гәбул едиб.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Коррупсија арашдырмаларынын мәнҝәнәсиндә олан сионист Исраил баш назиринин әлејһинә шаһидлик едәҹәк кечмиш етибарлы шәхсләринин сајы үчә чыхыб. Нетанјаһунун кечмиш мәтбуат мүшавири Нир Һефетз, прокурорлуғун шаһиди олуб Бенјамин-Сера Нетанјаһуларын ҹүтлүјүнүн сәс јазыларынын тәслим етмәји гәбул едиб.\nФәләстин торпагларынын ишғалы үзәриндә гурулмуш сионист Исраил режиминин баш назири Бенјамин Нетанјаһунун барәсиндәки коррупсија арашдырмалары ҝери дөнүшү олмајан нөгтәјә ирәлиләјир.\nИсраилин телекоммуникасија нәһәнҝи олан "Безег" ширкәтинә он милјонларла долларлыг имтијазларын тәмин едилмәси гаршылығында ширкәтин медиа голу олан "Wаlla" хәбәр сајтында давамлы олараг Бенјамин вә онун һәјат јолдашы Сера Нетанјаһуларын хејринә хәбәр вермәси иттиһамлары илә бағлы ачылан истинтагда драматик бир һадисә баш вериб.\nИсраилин "Һааретз" гәзетинә ҝөрә, Нетанјаһунун әлејһинә шаһидлијин әвәзи олараг Һефетз мүһакимә олунмајаҹаг, пул вә ја һәбс ҹәзасына мәһкум олунмајаҹаг. О, Нетанјаһуларла бағлы диҝәр арашдырмаларла барәдә дә мәлумат верәҹәк вә ифадә вердији мүддәтдә тәҹрид едилмиш мүәссисәдә сахланаҹаг.\n2015-ҹи илдә 4-ҹү дәфә баш назир сечилән Нетанјаһунун һаггында 2016-2018-ҹи илләр арасында ачылан коррупсија арашдырмаларынын адлары беләдир: 1000 иши, 1270 иши, 2000 иши, 3000 иши, 4000 иши.\n"4000 иши"нә ҝөрә Нетанјаһулар ҹүтлүјү илә Безег ширкәтинин арасындакы әлагәни тәмин едән, рүшвәт алан вә әдаләтин тәзаһүрүнү әнҝәлләјән Һефетз, 1270 вә 2000 ишләринин дә шаһидләриндәндир.\n"In the service of Benjamin and Sara Netanyahu, whose obsession with the media turned pathological long ago, Hefetz was the mover, shaker, planner and executor of their darkest desires" https://t.co/erimmsaqCy\n— Chemi Shalev (@ChemiShalev) 5 marta 2018 q.


Q=5	C=5	SS=1	LS=0	PS=0	DC=1	LC=0	SD=0	BS=7	G0=139	G1=102	G2=37	DLID=az_RU	BODY=Иса Мәсиһ һаггында һәгигәт. Иса Аллаһ дејил\n1, 2. а) Киминсә адыны билмәк ону таныдығымыза дәлаләт едирми? б) Чохлары Иса Мәсиһ һаггында нә дүшүнүр?\nДҮНЈАДА адлы-санлы инсанлар чохдур. Ола билсин, биз бу инсанлардан кимисә ады илә таныјырыг. Амма инсанын адыны билмәјимиз ону јахшы таныдығымызы, онун хасијјәтинә бәләд олдуғумузу, онунла бағлы һәр шеји билдијимизи ҝөстәрмир.\n2 Јәгин, 2000 ил бундан әввәл јашамыш Иса Мәсиһ һаггында ешитмисиниз. Чохлары онун әслиндә неҹә инсан олдуғуну билмир. Мәсәлән, бәзи инсанлар онун садәҹә јахшы инсан олдуғуну дүшүнүр, кимиси ону пејғәмбәр кими гәбул едир, кимиси дә она Танры кими ибадәт едир. Бәс сиз Мәсиһ һаггында нә билирсиниз? (12-ҹи әлавәјә бахын.)\n3. Јеһова Аллаһ вә Иса Мәсиһ һаггында билик алмаг нәјә ҝөрә ваҹибдир?\n3 Иса Мәсиһ һаггында һәгигәти билмәк чох ваҹибдир. Чүнки Мүгәддәс Китабда дејилир: «Әбәди һәјат одур ки, Сәни, тәк ҝерчәк Аллаһы вә ҝөндәрдијин Иса Мәсиһи танысынлар» (Јәһја 17:3). Бәли, Јеһова Аллаһ вә Иса Мәсиһ һаггында һәгигәти биләнләрин гаршысында ҹәннәтдә әбәди јашамаг имканы ачылыр (Јәһја 14:6). Иса Мәсиһ һәмчинин бүтүн инсанлар үчүн ҝөзәл нүмунәдир. Биз ондан чох шеј өјрәнә биләрик, мәсәлән, бир инсан кими неҹә јашамалыјыг, башгалары илә неҹә рәфтар етмәлијик (Јәһја 13:34, 35). Јәһја 17:3 ајәсиндәки сөзләрә ујғун олараг, биз 1-ҹи фәсилдән Аллаһ һаггында мүәјјән билик алдыг. Бу фәсилдә исә Аллаһын гулу вә елчиси Иса Мәсиһ һаггында Мүгәддәс Китаба әсасланан һәгигәти өјрәнәҹәјик.\nВӘД ЕДИЛМИШ МӘСИҺ\n4. Аллаһ Мүгәддәс Китабда нә вәд етмишди?\n4 Иса доғулмаздан узун илләр әввәл, Јеһова Аллаһ Мүгәддәс Китабда вәд етмишди ки, јер үзүнә Мәсиһ ҝөндәрәҹәк. Аллаһын нијјәти о иди ки, Мәсиһи, јәни сечдији шәхси хүсуси мөвгејә уҹалтсын. Мәсиһ Аллаһын бүтүн вәдләрини ҝерчәкләшдирәҹәк. Амма Мәсиһ бизә јалныз ҝәләҹәкдә дејил, бу ҝүн дә чох шејдә көмәк едә биләр. Иса доғулмаздан әввәл, әксәр инсанлары бир суал марагландырырды: «Ҝөрәсән, Мәсиһ ким олаҹаг?»\n5. Шаҝирдләри Иса илә бағлы нәјә әмин идиләр?\n5 Шаҝирдләри әмин идиләр ки, Иса вәд олунмуш Мәсиһдир (Јәһја 1:41). Бир дәфә 12 һәварисиндән бири Исаја демишди: «Сән Мәсиһсән» (Мәтта 16:16). Бәс биз һарадан әмин ола биләрик ки, Иса, доғрудан да, вәд олунмуш Мәсиһдир?\n6. Јеһова сәмими инсанларын Мәсиһи танымалары үчүн нә едиб?\n6 Иса доғулмаздан хејли әввәл, Аллаһ пејғәмбәрләр васитәсилә Мәсиһ барәдә әтрафлы мәлуматлар јаздырмышды ки, инсанлар ону таныја билсин. Ҝәлин белә бир вәзијјәти тәсәввүр едәк. Туталым, сиздән танымадығыныз, һеч вахт ҝөрмәдијиниз инсаны автобус дајанаҹағында гаршыламағы хаһиш едибләр. О инсаны јахшы тәсвир етсәләр, чохлу инсанын арасында ону тапмаг асан олаҹаг. Аллаһ да пејғәмбәрләри васитәсилә Мәсиһин нә ишлә мәшғул олаҹағыны вә башына нәләрин ҝәләҹәјини хәбәр вериб. Бүтүн бу пејғәмбәрликләрин Исанын үзәриндә јеринә јетмәси сәмими инсанлары әмин едир ки, о, мәһз һәмин вәд олунмуш Мәсиһдир.\n7. Һансы ики пејғәмбәрлик Исанын Мәсиһ олдуғуну сүбут едир?\n7 Ҝәлин бу пејғәмбәрликләрдән икисинә диггәт јетирәк. Биринҹиси, Иса доғулмаздан 700 ил әввәл Микә пејғәмбәр јазмышды ки, Мәсиһ кичик шәһәр олан Бејтләһмдә анадан олаҹаг (Микә 5:2). Иса мәһз һәмин шәһәрдә дүнјаја ҝәлмишди (Мәтта 2:1, 3—9). Икинҹиси, Дәнјал пејғәмбәр хәбәр вермишди ки, Мәсиһ ерамызын 29-ҹу илиндә зүһур едәҹәк (Дәнјал 9:25). Бу пејғәмбәрликләр Исанын Мәсиһ олдуғуну сүбут едән чохсајлы пејғәмбәрликләрин јалныз икисидир. (13-ҹү әлавәјә бахын.)\nИса вәфтиз олунанда Мәсиһ олду\n8, 9. Иса вәфтиз оланда онун Мәсиһ олдуғуну сүбут едән һансы һадисә баш верди?\n8 Исанын Мәсиһ олдуғуну Јеһова Өзү ачыг-ајдын тәсдиг етмишди. Аллаһ Вәфтизчи Јәһјаја сөз вермишди ки, Мәсиһи танымасы үчүн она әламәт верәҹәк. Иса ерамызын 29-ҹу илиндә Иордан чајында вәфтиз олмаг үчүн Јәһјанын јанына ҝәләндә Јәһја бу әламәти өз ҝөзләри илә ҝөрмүшдү. Мүгәддәс Китабда бу һадисә белә тәсвир олунур: «Иса вәфтиз олан кими судан чыхды. Бирдән ҝөјләр ачылды, Јәһја ҝөрдү ки, Аллаһын руһу ҝөјәрчин кими Исанын үзәринә енир. Бу заман ҝөјдән бир сәс ҝәлди: “Бу, Мәним севимли Оғлумдур. Мән ондан чох разыјам”» (Мәтта 3:16, 17). Јәһја бу әламәти ҝөрәндә вә Аллаһын сөзләрини ешидәндә әмин олду ки, Иса һәмин вәд олунмуш Мәсиһдир (Јәһја 1:32—34). О ҝүн, Јеһованын руһу Исанын үзәринә енән ҝүн, о, Мәсиһ олду. Бәли, Аллаһын Өндәр вә Падшаһ тәјин етдији шәхс Иса иди (Әшија 55:4).\n9 Мүгәддәс Китабдакы пејғәмбәрликләр, Иса вәфтиз оланда Јеһованын дедији сөзләр вә вердији әламәт сүбут едир ки, Иса вәд олунмуш Мәсиһдир. Бәс Иса һарадан ҝәлмишди вә о, неҹә инсан иди? Ҝәлин ҝөрәк Мүгәддәс Китабда бу барәдә нә дејилир?\nМӘСИҺИН КӨКҮ ГӘДИМЛӘРӘ ҜЕДИБ ЧЫХЫР\n10. Мүгәддәс Китаба әсасән, јер үзүнә ҝәлмәздән әввәл Иса һарада јашајыб?\n10 Мүгәддәс Китабда јазыланлара әсасән, Иса Мәсиһ јер үзүнә ҝәлмәздән әввәл Аллаһын дәрҝаһында јашајыб. Микә пејғәмбәр јазмышды ки, Мәсиһин «көкү чох гәдимләрә... ҝедиб чыхыр» (Микә 5:2). Иса өзү дәфәләрлә тәсдиг етмишди ки, јердә инсан кими доғулмаздан әввәл ҝөјдә јашајыб. (Јәһја 3:13; 6:38, 62; 17:4, 5 ајәләрини охујун.) Һәлә јер үзүнә ҝәлмәмишдән габаг Иса илә Јеһова Аллаһ арасында хүсуси мүнасибәт вар иди.\n11. Нәјә ҝөрә Јеһова Исаны әзиз тутур?\n11 Иса Аллаһ үчүн чох әзиздир, чүнки ҹанлы-ҹансыз нә варса, һәр шејдән әввәл Аллаһ ону јарадыб. Буна ҝөрә дә Мүгәддәс Китабда дејилир ки, Иса Мәсиһ «бүтүн хилгәтин илкидир» (Колослулара 1:15). Исаны Јеһова Аллаһ үчүн әзиз едән диҝәр сәбәб одур ки, о, шәхсән Аллаһ тәрәфиндән јарадылан јеҝанә варлыгдыр. Буна ҝөрә дә, о, «јеҝанә оғул» * адланыр (Јәһја 3:16). Башга бир сәбәб исә Јеһова Аллаһын һәр шеји онун васитәсилә јаратмасыдыр (Колослулара 1:16). Иса һәмчинин «Сөз» адланыр, чүнки Јеһова Аллаһ бујругларыны мәләкләрә вә инсанлара онун васитәсилә чатдырырды (Јәһја 1:14).\n12. Һарадан билирик ки, Иса вә Аллаһ ејни шәхс дејил?\n12 Бәзи инсанлар үчүн Иса вә Аллаһ ејни шәхсдир. Амма бу фикир Мүгәддәс Китаба зиддир. Мүгәддәс Китабда јазылыб ки, Исаны Аллаһ јарадыб, јәни онун башланғыҹы вар. Јери-ҝөјү јарадан Јеһова Аллаһын исә башланғыҹы јохдур, О, әзәлдән вар олуб (Зәбур 90:2). Иса һеч вахт өзүнү Аллаһа тај тутмајыб. Мүгәддәс Китаба әсасән, Јеһова Исадан үстүндүр. (Јәһја 14:28 ајәсини охујун; 1 Коринфлиләрә 11:3.) Гадир Аллаһ адыны дашымаға јалныз Јеһова лајигдир (Јарадылыш 17:1). Каинатда Ондан али, Ондан гүдрәтли варлыг јохдур. (14-ҹү әлавәјә бахын.)\n13. Нәјә ҝөрә Мүгәддәс Китаб Исаны «ҝөзәҝөрүнмәз Аллаһын бәнзәри» адландырыр?\n13 Јер-ҝөј јаранмаздан әввәл, Јеһова Аллаһ вә Оғлу Иса милјард илләр әрзиндә бирликдә мәләкләри, улдузлары, ҝүнәши вә диҝәр шејләри јарадыблар. Бу илләр әрзиндә онларын арасында ҝүҹлү мәһәббәт телләри јараныб (Јәһја 3:35; 14:31). Иса Мәсиһ Атасынын хүсусијјәтләрини о гәдәр мүкәммәл шәкилдә әкс етдирирди ки, Мүгәддәс Китаб ону «ҝөзәҝөрүнмәз Аллаһын бәнзәри» адландырыр (Колослулара 1:15).\n14. Јеһованын истәкли Оғлунун инсан кими доғулмасы неҹә мүмкүн олду?\n14 Аллаһын истәкли Оғлу Иса Мәсиһ Атасына бојун әјәрәк јер үзүндә инсан кими доғулмаға разы олду. Сиздә суал јарана биләр: «Ахы бу неҹә мүмкүндүр?» Јеһова Аллаһ мөҹүзәви шәкилдә ҝөјдән Оғлунун һәјатыны Мәрјәм адлы бакирә гызын бәтнинә көчүрүр. Одур ки Исанын инсан атасы олмамышды. Бунун сајәсиндә Мәрјәм дүнјаја камил оғлан ушағы ҝәтирир вә адыны Иса гојур (Лука 1:30—35).\nИСА МӘСИҺ НЕҸӘ ИНСАН ИДИ?\n15. Нәјин сајәсиндә Јеһова Аллаһы даһа јахындан таныја биләрсиниз?\n15 Исанын шаҝирдләри олан Мәттанын, Маркын, Луканын вә Јәһјанын јаздығы мүждәләрдән Иса Мәсиһ, онун һәјаты вә хасијјәти барәдә чох шеј өјрәнә биләрсиниз. Бу мүждәләр «Инҹил» китабына дахилдир. Иса Атасына чох бәнзәдији үчүн онун һаггында охудугларыныз сизә Јеһова Аллаһы јахындан танымаға көмәк едәҹәк. Иса өзү демишди: «Мәни ҝөрән Атаны да ҝөрүб» (Јәһја 14:9).\n16. Иса Мәсиһ нә барәдә тәлим верирди? Онун тәлимләри һарадан гајнагланырды?\n16 Чохлары Исаја «Устад» вә «Мүәллим» дејә мүраҹиәт едирди (Јәһја 1:38; 13:13). Бир мүәллим кими онун вердији тәлимин әсас мөвзусу Падшаһлыг һаггында мүждә иди. Бу Падшаһлыг Аллаһын гурдуғу һөкумәтдир. Бу һөкумәт ҝөјдән јер үзүнү идарә едәҹәк вә Аллаһын итаәткар бәндәләринә чохлу немәтләр бәхш едәҹәк (Мәтта 4:23). Исанын вердији тәлимләрин мәнбәји Јеһова Аллаһдыр. Иса демишди: «Вердијим тәлим мәним дејил, мәни ҝөндәрәниндир» (Јәһја 7:16). Јеһова Аллаһ истәјир ки, инсанлар Онун Падшаһлығынын јер үзүнү идарә едәҹәји барәдә хош хәбәри ешитсинләр. Иса бу хәбәри һамыја чатдырырды.\n17. Иса һарада тәлим верирди? Нәјә ҝөрә о, тәлим вермәк ишинә ҹан гојурду?\n17 Бәс Иса һарада тәлим верирди? О, инсанларын олдуғу һәр јердә, шәһәрләрдә, кәндләрдә, базарларда, ибадәтҝаһларда вә инсанларын евләриндә тәлим верирди. О отуруб ҝөзләмирди ки, инсанлар онун ајағына ҝәлсин, өзү онларын јанына ҝедирди (Марк 6:56; Лука 19:5, 6). Иса тәлим вермәк ишинә ҹан гојурду, вахтыны, ҝүҹүнү бу ишә сәрф едирди. Чүнки буну Аллаһ ондан тәләб едирди вә о, һәр шејдә Аллаһа бојун әјирди (Јәһја 8:28, 29). Ону инсанлара тәлим вермәјә тәшвиг едән һәмчинин шәфгәт һисси иди. (Мәтта 9:35, 36 ајәләрини охујун.) Иса ҝөрүрдү ки, дин хадимләри инсанлара Аллаһ һаггында, Онун Падшаһлығы һаггында һәгигәти өјрәтмирләр. Буна ҝөрә дә, әлиндән ҝәләни едирди ки, хош хәбәри мүмкүн гәдәр чох инсана чатдырсын.\n18. Иса Мәсиһин һансы хүсусијјәти сизин даһа чох хошунуза ҝәлир?\n18 Иса Мәсиһ инсанлары чох севирди вә онлара көмәк етмәк үчүн әлиндән ҝәләни едирди. О, меһрибан вә үнсијјәтә ачыг инсан иди. Һәтта ушаглар белә, онун јанында олмағы хошлајырды (Марк 10:13—16). О, чох инсафлы инсан иди. Онун аҹҝөзлүјү вә ријакарлығы ҝөрән ҝөзү јох иди (Мәтта 21:12, 13). О дөврдә гадынлар бир чох һүгуглардан мәһрум идиләр вә һөрмәтсиз мүнасибәтә мәруз галырдылар. Иса исә гадынларын ләјагәтини уҹа тутур, һәмишә онларла һөрмәтлә давранырды (Јәһја 4:9, 27). Һәмчинин Иса, сөзүн әсил мәнасында, тәвазөкар инсан иди. Һәтта бир дәфә о, адәтән, гуллугчуларын ҝөрдүјү иши ҝөрмүшдү, һәвариләринин ајагларыны јумушду (Јәһја 13:2—5, 12—17).\nИса Мәсиһ инсанларын олдуғу һәр јердә мүждәни тәблиғ едирди\n19. Һарадан билирик ки, Иса инсанларын еһтијаҹыны ҝөрүрдү вә онлара көмәк етмәк истәјирди?\n19 Иса инсанларын әслиндә нәјә еһтијаҹ дујдуғуну јахшы билирди вә онлара көмәк етмәк истәјирди. О, Аллаһын гүдрәти илә мөҹүзәви шәкилдә хәстәләри сағалдырды (Мәтта 14:14). Бир дәфә ҹүзамлы бир киши Исаја јахынлашыб дејир: «Әҝәр истәсән, мәни тәмизләјә биләрсән». Бу кишинин неҹә әзаб чәкдијини ҝөрәндә Исанын она јазығы ҝәлди вә она көмәк етмәк истәди. Буна ҝөрә дә әлини узадыб она тохунду вә деди: «Истәјирәм. Тәмизлән». О андаҹа ҹүзам кечди, һәмин адам тәмизләнди! (Марк 1:40—42). Тәсәввүр едә биләрсиниз, о инсан һансы һиссләри кечирмишди?!\nИСА ҺӘМИШӘ АЛЛАҺА САДИГ ОЛУБ\n20, 21. Аллаһа садиг галмаг истәјән инсанлар үчүн Иса һансы нүмунәни гојуб?\n20 Аллаһа садиг галмаг истәјән инсанлар үчүн Иса ән ҝөзәл нүмунәдир. Һәјатында һәр нә баш версә дә, дүшмәнләри она һәр неҹә зүлм етсәләр дә, о, һәмишә Атасына садиг галыб. Мәсәлән, Шејтан ону имтаһана чәкәндә Иса ҝүнаһа батмады (Мәтта 4:1—11). Исанын аилә үзвләриндән бәзиләри онун Мәсиһ олдуғуна инанмырдылар вә дејирдиләр ки, о, ағлыны итириб. Буна бахмајараг, Иса Аллаһын тапшырдығы иши ҝөрмәјә давам едирди (Марк 3:21). Дүшмәнләри она пислик едәндә, әзаб верәндә Аллаһа садиг галырды, онлардан әвәз чыхмырды (1 Бутрус 2:21—23).\n21 Иса ишҝәнҹә чәкиб өләндә белә, Аллаһа садиг галды. (Филиппилиләрә 2:8 ајәсини охујун.) Өлән ҝүнү Исанын нәләр јашадығыны тәсәввүр един. Ону һәбс едирләр, јаланчы шаһидләр үзүнә дуруб Аллаһа күфр етдијини иддиа едирләр, ҹамаат ону лаға гојур, әсҝәрләр ишҝәнҹә вериб дирәјә мыхлајыр. Сонда Иса: «Тамам олду!» — дејиб ҹаныны тапшырыр (Јәһја 19:30). Өлүмүндән үч ҝүн сонра Јеһова Аллаһ Исаны дирилдиб она руһани бәдән верир (1 Бутрус 3:18). Бир нечә һәфтәдән сонра Аллаһ Исаны Өз дәрҝаһына галдырыр. О, Аллаһын сағында әјләшиб ону Падшаһ тәјин едәҹәји вахты ҝөзләјир (Ибраниләрә 10:12, 13).\n22. Исанын Аллаһа садиг галмағы гаршымызда һансы имканы ачыб?\n22 Иса Мәсиһ Аллаһа садиг галмагла инсанларын гаршысында Јеһованын вәд етдији ҹәннәтдә әбәди јашамаг имканы ачыб. Нөвбәти фәсилдә Исанын өлүмүнүн әбәди һәјата неҹә јол ачдығы барәдә данышылыр.\n^ абз. 11 Тәбии ки, Аллаһ нә доғмајыб, нә доғулмајыб. Аллаһ руһдур, Онун һансыса гадынла мүнасибәтдә олмасы, инсанлар кими дүнјаја өвлад ҝәтирмәси ағласығмаздыр. «Оғул», «ата», «гардаш» вә саирә сөзләр һәрдән мәҹази мәнада ишләнир. Мәсәлән, јашлы инсанлар ҹаванлара «балам», «оғлум», «гызым» дејә мүраҹиәт едирләр. Тәбии ки, бу онларын ган гоһуму олдугларыны ҝөстәрмир. Јахуд да белә бир сөз ишләдирик: «ел оғлу». Бу о демәк дејил ки, «ел» дүнјаја өвлад ҝәтириб. Мүгәддәс Китабда Јеһова Аллаһ Јарадан олдуғу үчүн Ата адланыр (Әшија 64:8). Исаны да Аллаһ јаратдығы үчүн о, Аллаһын Оғлу адланыр. Ејни сәбәбдән ирәли ҝәләрәк мәләкләр дә, һәтта Адәм дә Аллаһын оғлу адланыр (Әјјуб 1:6; Лука 3:38).\n1 ИСА ВӘД ОЛУНМУШ МӘСИҺДИР\n«Сән Мәсиһсән» (Мәтта 16:16).\nҺарадан билирик ки, Иса вәд олунмуш Мәсиһдир?\nМәтта 3:16, 17; Јәһја 1:32—34\nЈеһова Аллаһ тәсдиг етди ки, Иса Онун Оғлудур.\nМикә 5:2; Мәтта 2:1, 3—9\nИса пејғәмбәр Мәсиһлә бағлы дејилән бүтүн пејғәмбәрликләри һәјата кечирди.\n2 ЈЕР ҮЗҮНӘ ҜӘЛМӘЗДӘН ӨНҸӘ ИСА МӘЛӘК ОЛУБ\n«Мән... ҝөјдән ҝәлмишәм» (Јәһја 6:38).\nИса ҝөјдә һансы иши ҝөрүрдү?\nКолослулара 1:15, 16\nЈеһова Аллаһ һәр шејдән әввәл Исаны јарадыб, сонра Исанын васитәсилә галан шејләри јарадыб. Иса милјард илләр әрзиндә Атасындан тәлим алыб.\nЈеһова Аллаһ Исаны јер үзүнә ҝөндәрди.\n3 ИСА МӘСИҺ ИНСАНЛАРЫ СЕВИР\n«Гојун ушаглар јаныма ҝәлсинләр» (Марк 10:14).\nИса Мәсиһин һансы хүсусијјәти сизи даһа чох ҹәлб едир?\nИса Мәсиһ меһрибан инсан иди. Инсанлара онунла сөһбәт етмәк чох хош иди.\nЈәһја 4:9, 27\nИса Мәсиһ гадынларын ләјагәтини уҹа тутурду, онлара һөрмәтлә јанашырды.\nЈәһја 13:2—5, 12—17\nИса Мәсиһ тәвазөкар иди.\nМәтта 9:35, 36; Марк 1:40—42\nИса Мәсиһ инсанлара көмәк етмәјә ҹан атырды.\n4 ИСА МӘСИҺ ҺӘР ЗАМАН АЛЛАҺЫН ИРАДӘСИНИ ЈЕРИНӘ ЈЕТИРИРДИ\n«Мәнә тапшырдығын иши баша чатдырдым» (Јәһја 17:4).\nСәдагәт мәсәләсиндә Иса Мәсиһдән нә өјрәнә биләрик?\nИса Мәсиһ Иблисин имтаһанындан үзүағ чыхды.\nГоһумлары Иса Мәсиһи лаға гојсалар да, о, Аллаһын ирадәсини јеринә јетирирди.\n1 Бутрус 2:21—23\nИса Мәсиһ һеч вахт дүшмәнләриндән әвәз чыхмырды.\nМәсиһ сон нәфәсинәдәк Аллаһа садиг галды.\nИбраниләрә 10:12, 13; 1 Бутрус 3:18\nЈеһова Аллаһ Иса Мәсиһи дирилдиб Өз дәрҝаһына галдырды.\nИса Мәсиһ һаггында һәгигәт? I һиссә\nИса Мәсиһ һагда һәгигәт. III һиссә


Q=4	C=3	SS=2	LS=1	PS=0	DC=1	LC=0	SD=0	BS=1	G0=121	G1=100	G2=43	DLID=az_RU	BODY=Сәнә вериләни гијмәтләндирирсән? | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Раратонга Самоа Сејшел креолу Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол бислама болгар варај венда волајта газах ган гарифуна гуарани гуахиро гуҹарат гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кисси кореја коса крио куангали куанјама латыш лингала лози лувале луганда лунда малагаси малај малајалам мам маратһ масатек (Хуаутла) мајја маҹар мизо михе монгол море науатл (мәркәзи) нгабар ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус рус жест дили санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тлапанек тотонак тсонга тумбука түрк түркмән түркмән (кирил) урду фарс фин франсыз хорват чех чибемба чинјанја читонга читонга (Малави) чичева шона јапон јунан ҝүрҹү Һаити креолу һилигајнон һинд әрәб өзбәк\n«Биз... Аллаһдан ҝәлән руһу алдыг ки, Аллаһын бизә бәхш етдији шејләри анлаја биләк» (1 КОР. 2:12).\nҺәм ҝәнҹләр, һәм дә бөјүкләр нәји гијмәтләндирмәлидирләр?\nБәзиләри руһани мирасларыны гијмәтләндирдикләрини неҹә ҝөстәрибләр?\nСәнә верилән шејләр һагда нә дүшүнүрсән?\n1. Бир чохлары һансы фикирлә разыдыр?\n«ИНСАН нәјисә итирәндән сонра онун гәдрини билир». Јәгин сән дә бир чохлары кими бу фикирлә разысан. Инсан, адәтән, ушаглыгдан малик олдуғу шејләрин гәдрини билмир. Мәсәлән, варлы аиләдә бөјүјән ҝәнҹ өзүндә олан чох шеји дәјәрләндирмәјә биләр. Ола билсин, тәҹрүбәсизликдән бу ҹүр ҝәнҹләр һәјатда нәјин даһа ваҹиб олдуғуну ајырд едә билмирләр.\n2, 3. а) Мәсиһчи ҝәнҹләр өзләрини нәдән ҝөзләмәлидирләр? б) Малик олдуғумуз шејләри гијмәтләндирмәјә бизә нә көмәк едәҹәк?\n2 Туталым, сән 20 јашларында олан бир ҝәнҹсән. Сәнин үчүн ән ваҹиби нәдир? Бу дүнјада чохларынын үрәји јахшы мааш, ҝөзәл ев вә ән сон технолоҝија үчүн дөјүнүр. Лакин бүтүн диггәтимизи јалныз бунлара ҹәмләсәк, онда ваҹиб оланы — руһани хәзинәни итирә биләрик. Тәәссүфләр олсун ки, бу ҝүн милјонларла инсан бу хәзинәни ахтармаг үчүн бармағыны белә тәрпәтмир. Мәсиһчи аиләсиндә бөјүјән бир ҝәнҹ кими сән еһтијатлы олмалысан ки, малик олдуғун руһани мирасы ҝөздән салмајасан (Мат. 5:3). Инсанын нашүкүр олмасы пис нәтиҹәләр верә, ҝәләҹәјинә көлҝә сала биләр.\n3 Амма бу сәнинлә баш вермәјә дә биләр. Бунун үчүн руһани мирасыны ҝөз бәбәјин кими горумалысан. Ҝәлин бу мәсәләдә бизә көмәк едәҹәк бир нечә нүмунәјә бахаг. Мүгәддәс Китабдан арашдыраҹағымыз нүмунәләр јалныз ҝәнҹләрә јох, бүтүн мәсиһчиләрә малик олдуғу руһани хәзинәни гијмәтләндирмәјә көмәк едәҹәк.\n4. 1 Шамуел 8:1—5 ајәләриндә Шамуелин оғуллары барәдә нә јазылыб?\n4 Мүгәддәс Китабда руһани мирас алан, лакин бунун гәдрини билмәјән инсанлардан бәһс едилир. Ҝөтүрәк, Јеһоваја ушаглыгдан хидмәт етмиш вә Онун өнүндә јахшы да ад газанмыш Шамуел пејғәмбәрин аиләсиндәкиләри (1 Шам. 12:1—5). О, оғуллары Јоеллә Авија үчүн ҝөзәл нүмунә гојмушду. Амма онлар буну һеч гијмәтләндирмәдиләр, пис јолун јолчусу олмағы сечдиләр. Мүгәддәс Китабда дејилир ки, онлар аталарындан фәргли олараг «дүзҝүн олмајан һөкмләр верирдиләр». (1 Шамуел 8:1—5 ајәләрини оху.)\n5, 6. Јошијанын оғуллары вә нәвәси һансы јолу тутдулар?\n5 Јошија падшаһын оғуллары һагда да ејни шеји демәк олар. Јошија Јеһоваја ибадәтдә парлаг нүмунә иди. Аллаһын Ганун китабы тапылыб она охунанда о, Јеһованын әмрләринин һәјата кечирилмәси үчүн ҹидди ислаһатлар ҝөрдү. Јошија өлкәни бүтпәрәстликдән вә спиритизмдән тәмизләјиб бүтүн халгы Јеһоваја ибадәтә сәсләди (2 Пад. 22:8; 23:2, 3, 12—15, 24, 25). Ҝөр белә атанын оғулларына вердији руһани мирас неҹә дә гијмәтли иди! Амма нә хејри, нә үч оғлу, нә дә нәвәси бу мирасы падшаһ оланда гијмәтләндирмәдиләр.\n6 Јошијанын оғлу Јеһоахаз «Рәббин ҝөзүндә пис олан ишләр» ҝөрән падшаһ олду. О, ҹәми үч ај падшаһлыг етдикдән сонра Мисир фирону ону әсир ҝөтүрдү вә о, елә орада да өлдү (2 Пад. 23:31—34). Гардашы Јеһојагим исә 11 ил падшаһлыг етди. Атасындан алдығы руһани мирасы о да гијмәтләндирмәди. Јеһојагим јолуну аздығы үчүн Јеремја пејғәмбәр онун һаггында демишди: «Ешшәк басдырылан кими басдырылаҹаг» (Јер. 22:17—19). Јошијанын диҝәр варисләри, оғлу Сидгија вә нәвәси Јеһојакин онлардан һеч дә ҝери галмады. Һеч бири Јошијаја охшамады (2 Пад. 24:8, 9, 18, 19).\n7, 8. а) Сүлејман руһани мирасыны неҹә бада верди? б) Руһани мирасыны бада верәнләрин нүмунәләриндән нә нәтиҹә чыхарырыг?\n7 Сүлејман падшаһ атасы Давуддан чох шеј ҝөтүрмүшдү. О, руһани тәрбијә алмышды. Буна ҝөрә дә падшаһлығын әввәлиндә һәр шеј гајдасында иди, амма сонрадан дүз јолдан сапды. Арвадлары «Сүлејманын гоҹалыг чағында онун үрәјини башга аллаһлара тәрәф аздырдылар вә онун үрәји атасы Давуддан фәргли олараг Аллаһы Рәббә садиг» галмады (1 Пад. 11:4). Нәтиҹәдә, о, Јеһованын ҝөзүндән дүшдү.\n8 Һејиф ки, ушаглыгдан Аллаһын ганунлары илә тәрбијә едилмиш вә буна ујғун јашамаг имканы олан бу кәсләр руһанилији бада вердиләр. Амма демәк олмаз ки, бүтүн ҝәнҹләр беләдир. Ҝәлин ҝәнҹ мәсиһчиләрин тәглид едә биләҹәји бәзи ҝөзәл нүмунәләрә диггәт јетирәк.\n9. Нуһун оғуллары һансы нүмунәни гојублар? (Мәгаләнин әввәлиндәки шәклә бах.)\n9 Нуһ пејғәмбәрин оғуллары бизим үчүн ҝөзәл нүмунәдир. Аталары Нуһ ҝәми тикмәк вә аиләси илә бирҝә бу ҝәмијә ҝирмәк тапшырығы алмышды. Оғуллары Аллаһын ирадәсини јеринә јетирмәјин нә гәдәр ваҹиб олдуғуну дәрк едирдиләр. Буна ҝөрә дә аталары илә чијин-чијинә чалышыб иши баша вурдулар вә аиләликҹә ҝәмијә ҝирдиләр (Јар. 7:1, 7). Јарадылыш 7:2 ајәсиндә дејилир ки, онлар «бүтүн јер үзүндә нәсли кәсилмәсин дејә» һејванлары да ҝәмијә салдылар. Беләҹә, һәм инсанлар, һәм дә һејванлар хилас олду. Нуһун оғуллары аталары васитәсилә алдыглары руһани мирасы гијмәтләндирдикләри үчүн инсан нәслинин горунмасында вә тәмизләнмиш јер үзүндә һәгиги ибадәтин бәрпасында онларын да пајы олуб (Јар. 8:20; 9:18, 19).\n10.Бабилә апарылан дөрд ибрани ҝәнҹ өјрәндикләри һәгигәтләри гијмәтләндирдикләрини неҹә ҝөстәрдиләр?\n10 Әсрләр сонра дөрд ҝәнҹ ибрани һәрәкәтләри илә ҝөстәрдиләр ки, даһа ваҹиб оланы гијмәтләндирмәји ушаглыгдан өјрәнибләр. Ерамыздан әввәл 617-ҹи илдә һәмин ҝәнҹләр, Хананја, Мишаел, Азарја вә Даниел Бабилә әсир апарылмышды. Јарашыглы вә габилијјәтли олмалары онлара имкан верирди ки, бабиллиләрин һәјат тәрзинә ујғунлашсынлар. Лакин онлар белә етмәдиләр. Онлар давранышлары илә ҝөстәрдиләр ки, алдыглары руһани мирасы унутмајыблар. Бу дөрд ҝәнҹ руһаниликләрини горудуглары үчүн бол хејир-дуаландылар. (Даниел 1:8, 11—15, 20 ајәләрини оху.)\n11. Инсанлар Исадакы руһани мирасдан неҹә фајдаланырды?\n11 Бу ҝөзәл нүмунәләр арасында Иса Мәсиһин нүмунәсини чәкмәмәк һагсызлыг оларды. О, Атасындан өјрәндикләрини олдугҹа гијмәтләндирирди. Бу, онун сөзләриндән ајдын ҝөрүнүр: «Ата мәни неҹә өјрәдибсә, мән дә елә данышырам» (Јәһ. 8:28). Үстәлик, о истәјирди ки, алдығы руһани мирасдан башгаларына да пај дүшсүн. О, халга демишди: «Мән Аллаһын падшаһлығы һаггында хош хәбәри башга шәһәрләрә дә бәјан етмәлијәм, ахы Аллаһ мәни бу иш үчүн ҝөндәриб» (Лука 4:18, 43). О, инсанлара руһани шејләри гијмәтләндирмәјән «дүнјаја мәхсус» олмамағын ваҹиблијини дәрк етмәјә көмәк едирди (Јәһ. 15:19).\nСӘН ДӘ ГИЈМӘТЛӘНДИР\n12. а) 2 Тимотејә 3:14—17 ајәләрини бу ҝүн бир чох ҝәнҹләрә неҹә шамил етмәк олар? б) Мәсиһчи ҝәнҹләр һансы суалларын үзәриндә дүшүнмәлидирләр?\n12 Һаггында бәһс етдијимиз бәзи ҝәнҹләр кими, ола билсин, сән дә Јеһова Аллаһа бағлы валидејнләрдән тәрбијә алмысан. Онда Мүгәддәс Јазыларда Тимотеј һагда дејиләнләр сәнин вәзијјәтинә ујғун ҝәлә биләр. (2 Тимотејә 3:14—17 ајәләрини оху.) Чох еһтимал ки, һәгиги Аллаһ вә Ону неҹә разы салмагла бағлы биликләри сәнә валидејнләрин вериб. Бәлкә дә валидејнләрин сәни лап көрпәликдән өјрәтмәјә башлајыблар. Онлар чох чалышыблар ки, сән «Мәсиһ Исаја ҝәтирдијин иман васитәсилә хиласа јетишмәјин үчүн» һикмәтә говушасан. Һабелә, сәнин Аллаһа хидмәтә «тамамилә һазыр [олмағына]» көмәк едибләр. Бәс сән алдығын руһани мирасы гијмәтләндирдијини ҝөстәрирсән? Бунун үчүн вахташыры өзүндән соруша биләрсән: «Кечмишдән бу ҝүнә кими јашамыш садиг шаһидләрин сырасында олмаг мәндә һансы һиссләр јарадыр? Бу ҝүн Јеһованын разы галдығы азсајлы халгын арасында олмағым мәнә неҹә тәсир едир? Аллаһын мәнә ачдығы мөһтәшәм һәгигәти гијмәтләндирирәм?»\n13, 14. Бәзи ҝәнҹ мәсиһчиләрдә һансы истәк вар вә бунун ҝүдазына ҝетмәк нә үчүн ағылсызлыгдыр? Нүмунә чәк.\n13 Мәсиһчи аиләсиндә бөјүјән бәзи ҝәнҹләр һазыркы руһани ҹәннәтлә Шејтанын гаранлыг дүнјасы арасындакы бөјүк фәрги сезмәјә биләрләр. Бәзиләри һәтта бу дүнјанын дадына бахмаг һәвәсинә дүшүбләр. Һеч ағрыны вә өлүмү дадмаг үчүн өзүнү машынын алтына атардын? Әлбәттә ки, јох. Ејнилә дә әзаб-әзијјәтин нә олдуғуну дадмаг үчүн өзүмүзү дүнјанын «позғунлуг ҝирдабына» атмаг лазым дејил (1 Пет. 4:4).\n14 Ҝәлин Асијада мәсиһчи аиләсиндә бөјүјән Женер гардашын нүмунәсинә бахаг. О, 12 јашында вәфтиз олунмушду. Бунунла белә, јенијетмә олдуғу үчүн дүнја ону өзүнә ҹәлб едирди. О дејир: «Мән дүнјанын тәклиф етдији “азадлығы” дадмаг истәјирдим». Женер икили һәјат сүрмәјә башламышды. 15 јашында пис достлара гошулуб, онлар кими, ички ичир, сөјүш сөјүрдү. О, евә ҝеҹәнин бир јарысы, достлары илә билјард вә зоракы електрон ојунлар ојнадыгдан сонра гајыдырды. Лакин бир мүддәтдән сонра она чатды ки, дүнјанын ҹәлбедиҹи шејләри әслиндә пуч, тәклиф етдији һәјат исә мәнасыздыр. О, јығынҹаға неҹә гајытдығындан данышыр: «Һәлә дә чохлу чәтинликләрим олса да, Јеһованын вердији хејир-дуалар онлардан да чохдур».\n15. Һәтта мәсиһчи аиләсиндә бөјүмәјән ҝәнҹләр белә нәјин үзәриндә дүшүнмәлидирләр?\n15 Әлбәттә, јығынҹагда мәсиһчи аиләсиндә бөјүмәјән ҝәнҹләр дә вар. Сән дә онлардан бирисәнсә, онда Јараданы таныјыб Она хидмәт етмәјин ачдығы мөһтәшәм имканлар үзәриндә дүшүн. Дүнјада милјардларла инсан вар. Амма сәнин Јеһованын Өзүнә ҹәлб етдији вә Мүгәддәс Китаб һәгигәтинин ачылдығы инсанларын арасында олмағын әсил хејир-дуадыр (Јәһ. 6:44, 45). Бу ҝүн тәхминән 1000 нәфәрдән 1-и һәгигәт барәсиндә дәгиг билијә јијәләниб, онлардан бири дә сәнсән. Мәҝәр бу, бизә һәгигәти неҹә өјрәнмәјимиздән асылы олмајараг, севинмәјә әсас вермир? (1 Коринфлиләрә 2:12 ајәсини оху.) Женер дејир: «Бу һагда дүшүнәндә түкләрим биз-биз дурур. Ахы мән кимәм ки, Каинатын Јараданы Јеһова мәни таныјыр?» (Мәз. 8:4). Ејни әразидә јашајан бир баҹы бөлүшүр: «Мүәллимләри тәрәфиндән шәхсән танынан тәләбәләр гүрур дујурлар. Онда ҝөр Ән Бөјүк Мүәллим Јеһованын бизи танымасы неҹә дә бөјүк шәрәфдир!»\nБӘС СӘН НӘ ЕДӘҸӘКСӘН?\n16. Бу ҝүн мәсиһчи ҝәнҹләр һансы мүдрик сечими едә биләрләр?\n16 Һансы мөһтәшәм шәрәфә лајиг ҝөрүлдүјүнү арашдырандан сонра нијә дә һәјатда дүзҝүн сечим етмиш азсајлы инсанларын арасында галмаға даһа да гәтијјәтли олмајасан? Белә етсән, онда Аллаһын кечмишдән бу ҝүнә кими мөвҹуд олан садиг хидмәтчиләринин арасында сәнин дә адын олаҹаг. Одур ки, мәһвә ҝедән бу дүнјаја ујан ҝәнҹләрин ардынҹа дүшмәк әвәзинә, Јеһоваја сәдагәтлә хидмәт етмәјин даһа јахшыдыр (2 Кор. 4:3, 4).\n17-19. Дүнјадан фәргләнмәјә сәнә нә көмәк едәҹәк?\n17 Сөзсүз, бу дүнјадан фәргләнмәк һәмишә асан олмајаҹаг. Лакин ағлынын сәсинә гулаг ассан, фәргләнмәли олдуғуну һеч вахт унутмајаҹагсан. Олимпија јарышчысыны тәсәввүр ет. Шүбһәсиз, галиб ҝәлмәк үчүн о, башгаларындан фәгләнмәлидир. Мисал үчүн, о, вахтыны алаҹаг, диггәтини јајындыраҹаг шејләрә «јох» демәли, фикрини-зикрини мәшгләрә ҹәмләмәлидир. Үстәлик, һәмјашыдларындан фәргләнмәјә һазыр олмасы она чалышыб-вурушуб мәгсәдинә чатмаға көмәк едәҹәк.\n18 Дүнја инсаны бу ҝүнү үчүн јашамаға сәсләјир. Амма узагҝөрән олуб дүнјадан фәргләнсән, руһанилијини вә әхлагыны позан шејләрдән гачсан, онда «әсил һәјатдан бәрк-бәрк [јапышаҹагсан]» (1 Тим. 6:19). Јухарыда һаггында бәһс етдијимиз баҹы дејир: «Ҝүн әрзиндә иманыны горусан, ҝүнүн ахырында мәмнунлуг дујаҹагсан. Беләҹә, Шејтан дүнјасынын һәмләләринә гаршы дурдуғуну ҝөстәрәҹәксән. Ән әсасы, һисс едәҹәксән ки, Јеһова сәнинлә фәхр едир вә сәндән разыдыр! Онда башгаларындан фәргләнмәјин хејрини ҝөрәҹәксән!»\n19 Әҝәр инсан диггәтини тәкҹә индики зәманәдә әлдә едәҹәји шејләрә ҹәмләјирсә, демәли, һәјатыны боша верир (Ваиз 9:2, 10). Бир ҝәнҹ кими сән мәгсәдин вә ҝәләҹәјин барәдә јахшыҹа дүшүнмәлисән. Бу сәнә дүзҝүн гәрарлар вермәјә вә «башга милләтләр кими» јашамагдан гачмаға көмәк едәҹәк. Беләҹә, һәјатына әсил мәна гатылаҹаг (Ефес. 4:17; Мал. 3:18).\n20, 21. Дүзҝүн гәрарлар версәк нә газанаҹағыг вә бунун үчүн биздән нә ҝөзләнилир?\n20 Әҝәр дүзҝүн гәрарлар версәк, индидән мәналы һәјат сүрәҹәк вә ҝәләҹәкдә јер үзүндә әбәди һәјата говушаҹағыг. Ағлымыза ҝәлмәјән бол-бол хејир-дуалар дадаҹағыг (Мат. 5:5; 19:29; 25:34). Амма бунлары алмаг асан дејил, ҝәрәк Аллаһын сөзү илә отуруб-дураг. (1 Јәһја 5:3, 4 ајәләрини оху.) Ҝөрдүјүмүз кими, Аллаһа сәдагәтлә хидмәт етмәјә дәјәр!\n21 Аллаһын бизә вердији руһани мираса ҝөрә неҹә дә хошбәхтик! Биз Онун Кәламы сајәсиндә дәгиг билијә јијәләнмишик, һәгигәти вә вәдләрини дәрк етмишик. Аллаһын адыны дашымаға вә Шаһиди олмаға лајиг ҝөрүлмүшүк. Һәлә үстәлик, һәмишә бизимлә олаҹағына даир Аллаһдан вәд алмышыг (Мәз. 118:7). Ҝәнҹ вә ја јашлы олмағымыза бахмајараг, ҝәлин даим ҝөстәрәк ки, биз Јеһоваја әбәди иззәт ҝәтирмәк истәји илә јашајырыг (Ром. 11:33—36; Мәз. 33:12).


Q=8	C=0	SS=0	LS=5	PS=2	DC=0	LC=0	SD=0	BS=0	G0=30	G1=17	G2=5	DLID=az_RU	BODY=Навуходоносорун падшаһлығы тәмсил едән бөјүк ағаҹ барәдә ҝөрдүјү јуху | Ушаглар үчүн Мүгәддәс Китаб һекајәләри\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Валенсија Вјетнам Галисија дили Данимарка Индонезија Исвеч Италија жест дили Кирибати Конго Литва Македонија Мјанма Ниас Нидерланд Ниҝериа пиҹини Норвеч Понапе Самоа Сејшел креолу Таити Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ашағы алман баса (Камерун) баск батак (каро) бикол бислама болгар булу варај везо венда волајта га газах ган гарифуна гуарани гуахиро гырғыз дхолуо еве едо ермәни естон ефик зулу ибан ибинда ибо илок инҝилис ирланд исоко испан италјан кабовердиану кабре каннада каонде карен (сго) каталан кекчи кечуа (Анкаш) кечуа (Ајакучо) кечуа (Куско) киконго кикујју кимбунду кинјаруанда кирунди кисонге киче кичуа (Имбабура) кичуа (Чимборасо) кореја коса куангали куанјама латыш лингала ломве луганда макуа малагаси малај малајалам мам маратһ масатек (Хуаутла) мајја маҹар михе море науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндебеле ндебеле (Зимбабве) ндонга нзема нјунгве окпе олу конзо осетин пангасинан пиҹин (Камерун) полјак португал португал (португал) пәнҹаб румын рус санго сапотек (Лачигуири) свати себуан сена сепеди серб серб (латын) сесуто (Ҹәнуби Африка) сетсвана сингал словак словен сотсил сранан-тонго суаһили сунда тагалог таи тамил тандрој тараски татар тви телугу тетела тзелтал тив тотонак тохолабал тсва тсонга тумбука түрк умбунду уруунд урһобо фин фон франсыз хорват чех чибемба читонга читонга (Зимбабве) читонга (Малави) чичева чокве чол чуабо шона јао јоруба јунан ҝүрҹү Һаити креолу һауса һереро һилигајнон һинд әрәб\nБир ахшам Навуходоносор гәрибә јуху ҝөрүр. О, мүдрикләри чағырыб онлардан јухунун мәнасыны сорушур. Анҹаг онлардан һеч бири јухуну јоза билмир. Нәһајәт, падшаһ Дәнјал илә данышыр.\nНавуходоносор Дәнјала дејир: «Јухуда бир ағаҹ ҝөрдүм. О, бој атыб ҝөјләрә чатды. Бу ағаҹ дүнјанын һәр јериндән ҝөрүнүрдү. Ағаҹын ҝөзәл јарпаглары вә бол мејвәләри вар иди. Онун көлҝәсиндә һејванлар динҹәлир, будагларында гушлар јува гурурдулар. Бирдән ҝөјдән бир мәләк енди. О деди: “Бу ағаҹы кәсин, будагларыны доғрајын. Амма көтүјүнү дәмир вә мислә чәмбәрләјиб јердә сахлајын. Ондан инсан үрәји алыныб, әвәзинә һејван үрәји верилсин. Гој једди дөвр белә галсын. Бүтүн инсанлар билсин ки, һөкмран Аллаһдыр вә О, падшаһлығы кимә истәјир, она да верир”».\nЈеһова бу јухунун јозумуну Дәнјала ачыр. Дәнјал јухунун јозумуну баша дүшәндә ону дәһшәт бүрүјүр. О дејир: «Еј падшаһ, гој бу јуху дүшмәнләринин башына ҝәлсин, анҹаг бу сәнин һаггындадыр. Кәсилән бөјүк ағаҹ сәнсән. Сән һакимијјәтини итирәҹәксән вә чөл һејванлары кими от јејәҹәксән. Амма мәләјин “көтүјү чәмбәрләјин” сөзләри ҝөстәрир ки, сән јенидән падшаһ олаҹагсан».\nБир ил сонра Навуходоносор өз сарајынын дамында ҝәзир. О дејир: «Будур, тикдијим шан-шөһрәтли шәһәр. Ҝөр неҹә гүдрәтлијәм!» О, данышаркән ҝөјдән бир сәс ешидилир: «Навуходоносор! Елә инди тахт-таҹ әлиндән чыхды».\nҺәмин ан Навуходоносор ағлыны итириб чөл һејванлары кими олур. О, сарајындан говулур вә чөл һејванлары илә бирликдә чөлдә јашамаға башлајыр. Навуходоносорун сачлары гартал ләләји кими узаныр, дырнаглары исә гуш ҹајнағы кими олур.\nЈедди илдән сонра Навуходоносорун ағлы өзүнә гајыдыр вә Јеһова ону Бабил падшаһы едир. Сонра Навуходоносор дејир: «Ҝөјләрин Падшаһына тәрифләр дејирәм. Инди билдим ки, һөкмран Јеһовадыр. О, тәкәббүрлү инсанлары алчалдыр, падшаһлығы кимә истәјир, она да верир».\n«Әҹәлдән габаг гүрур, сүгутдан өнҹә тәкәббүр ҝәләр» (Мәсәлләр 16:18)\nСуаллар: Навуходоносорун јухусунун јозуму нәдир? Навуходоносор һансы ибрәт дәрсини ҝөтүрүр?


Q=4	C=0	SS=0	LS=4	PS=0	DC=0	LC=0	SD=0	BS=0	G0=21	G1=17	G2=14	DLID=az_RU	BODY=Nur-az.com - Аксијадакы полсиләрин аиләсини сөјән сосиал шәбәкә иштиракчыларына\nАксијадакы полсиләрин аиләсини сөјән сосиал шәбәкә иштиракчыларына\nАзәрбајҹанда полсиләрин етиразчы инсанларла кобуд, гејри-инсани рәфтарларла рәфтар етмәси тәкҹә өлкәмиздә дејил, хариҹи һесабатларда, хариҹи өлкәләрин ҝүндәминдә дә мәлумдур. Баш Прокурорлуг бу инсанларын өзләрини дивара вурмасындан, полисләрин ҝүнаһсыз олмасындан данышса да дедикләринин һамысы јалан, видеолентләр ҝөз габағындадыр. Амма бурада етираз етмәк истәдијимиз, пис ҝөрүнтү јарадан бир һадисә вардыр.\nДемәли, хүсусән дә сон митингдән сонра орада кобудлуг едән полисләрин ашкарланмасындан сонра сосиал шәбәкәләрдә бу видеоларын алтында полисләрин аиләсини, нәслини пис-пис сөјүшләрлә тәһгир едән инсанлар олур.\nДоғрудур, халг гәзәблидир, бу ҹүр вәзијјәтә нифрәтлә јанашыр. Амма бурада бир нечә мәсәлә унудулмамалыдыр;\n1. Әҝәр бу инсанларын мәгсәди залым Әлијев һакимијјәтини девирмәкдирсә бу ингилабын тәмәлләри сөјүшлә, тәһгирлә гојулмамалыдыр.\n2. Үмумијјәтлә сөјүш пис бир шејдир. Бунун тәмәлини өлкәдә јарамаз һакимијјәт гојса да, ТРОЛЛАР, ҜӨЗӘҜИРӘНЛӘР васитәсилә сөјүшә башласа да бу ишә бир јолла сон гојмаг лазымдыр. Сабаһ бу јарамаз һакимијјәт дәјишиб јеринә ким ҝәлсә о вә онларын командасы да индики тәрбијәсиз режимин әлалтылары тәрәфиндән сөјүлмәјә башлајаҹаг.\n3. Етиразчы инсанлар дәјишиклик истәјир, залым режимә етираз едир. Амма бүтүн бунлары сивил шәкилдә һәјата кечирир. Бир нәфәр полисә аксијаларда чыртма белә вурулмур. Мадам кимләрсә сивил мүбаризәнин тәрәфдарыдыр елә сөјүшләри дә јығышдырсынлар. Әҝәр полисә мүгавимәт ҝөстәрмәк, ону даш-кәсәклә вурмаг сивил мүбаризәнин зиддинәдир вә ганунла ҹинајәтдирсә сөјмәк дә ејни һөкмдәдир. Јох, әҝәр сөјмәк истәјир, сивил мүбаризә апармаг истәмирсинизсә елә даш-кәсәклә полиси вурмаг ондан јахшыдыр.\n4. Бу полисләр нә гәдәр кобудлуг, алчаглыг етсәләр дә онларын аиләләринин, ана-баҹыалрынын тәһгир едилмәси јолверилмәздир. Чүнки онларын аиләләриндә дә бу ишә нифрәт едән, етираз едән инсанлар вардыр. Биз инанырыг ки, бу ҝүн полис аиләләриндә белә полис зоракылығындан тутмуш, јарамаз һакимијјәтин диҝәр алчаглыгларына етираз едән виҹданлы инсанлар вардыр.\n5. Һәтта онларын аиләләри режимдән разы олсалар белә јенә дә онларын полисләрин кобудлуғу уҹбатындан сөјүлмәмәлидир. Бу ҝүн полисә ҝөрә онун арвад-ушағыны сөјәнләр сабаһ һакимијјәтә ҝәлсә һансыса ҹинајәткарын әмәлинә ҝөрә онун ана-баҹысыны да һәбс едәҹәкләр? Ахы, биз өзүмүз әхлагсыз режимин етиразчыларын ана-баҹыларыны полис бөлмәләринә чағырырб онлары аилә илә һәдәләмәсини шәрәфсизлик адландырырыг. Инди неҹә олур ки, бу ҹүр әхлагсыз бир режимин етдији ијрәнҹ бир әмәл едилир.\nӘҝәр дедикләримизлә разысынызса фикрләримизи тәблиғ един, јајын, диҝәр инсаналра да чатдырын ки, бу ҹүр хошаҝәлмәз һал мүмкүн гәдәр арадан галхсын.


Q=17	C=5	SS=5	LS=11	PS=5	DC=0	LC=0	SD=0	BS=0	G0=13	G1=12	G2=7	DLID=az_RU	BODY=Јеһованын Шаһидләри тәбии фәлакәтләрин нәтиҹәләринин арадан галдырылмасында иштирак едирми? | Тез-тез верилән суаллар\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Боснија Валенсија Вјетнам Галисија дили Гренландија Данимарка Индонезија Исвеч Камбоҹа Конго Литва Македонија Малта Мјанма Непал Ниас Нидерланд Норвеч Раратонга Самоа Соломон Адалары пиҹини Таити Тонга Увеа Уелс Украјна Фарер Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан ассам африкаанс ашағы алман баса (Камерун) баск батак (тоба) башгырд бенгал бислама болгар булу везо венда га газах ган гарифуна гуарани гуҹарат гырғыз дигорон еве ермәни ермәни (гәрб) естон ефик зулу ибо иврит илок инҝилис исланд исоко испан италјан кабил кабре какчикел каннада каонде карен (сго) каталан качин кечуа (Ајакучо) кечуа (Боливија) кечуа (Куско) кикамба киконго кикујју кинјаруанда кирунди кисонге кисси кореја коса крио куангали куанјама кјангонде ламба латыш лингала лози малагаси малај малајалам мам маратһ масатек (Хуаутла) маҹар менде михе море нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндебеле ндебеле (Зимбабве) ндонга нзема оромо осетин отоми (Мескитал вадиси) пангасинан папјаменто (Аруба) папјаменто (Күрасао) полјак португал пәнҹаб румын рус сапотек (Истм) сапотек (Лачигуири) свати себуан сепеди серб серб (латын) сесуто (Лесото) сетсвана сингал словак словен соли сотсил суаһили тагалог таи тамил танкарана тараски татар тви телугу тетум (Дили) тзелтал тигре тлапанек ток-писин тотонак тохолабал тсонга тумбука түрк түркмән урду ујғур (кирил) фанте фарс фин франсыз хорват чех чибемба читонга читонга (Малави) чичева чол чуваш шона јапон јоруба јунан ҝүрҹү Һаити креолу һауса һилигајнон һинд әрәб өзбәк\nБәли, Јеһованын Шаһидләри, адәтән, тәбии фәлакәтләр заманы өз көмәкләрини әсирҝәмирләр. Галатијалылара 6:10 ајәсинә әсасән, биз һәм өз иман баҹы-гардашларымыза, һәм дә башга адамлара јардым ҝөстәририк. Һәмин ајәдә дејилир: «Һамыја, әләлхүсус иман гардашларымыза јахшылыг едәк». Үстәлик, биз чалышырыг ки, зәрәрчәкәнләрә емосионал вә руһани ҹәһәтдән дә дәстәк олаг (2 Коринфлиләрә 1:3, 4).\nФәлакәтдән сонра һәмин әразидәки ағсаггаллар јығынҹагларда иштирак едәнләрин һәр биринин вәзијјәтини вә еһтијаҹларыны өјрәнмәк үчүн онларла әлагә јаратмаға чалышырлар. Сонра ағсаггаллар бу, еләҹә дә ҝөстәрдикләри илкин јардым барәдә Јеһованын Шаһидләринин јерли филиалына һесабат верирләр.\nӘҝәр јығынҹаглар дәјмиш зәрәрин нәтиҹәләрини өзләри арадан галдыра билмирсә, онда Јеһованын Шаһидләринин Рәһбәрлик Шурасы лазыми көмәклик ҝөстәрир. Белә етмәклә онлар аҹлыг заманы бир-бирләринә әл тутан Аллаһын гәдим хидмәтчиләринин нүмунәсини тәглид едирләр (1 Коринфлиләрә 16:1—4). Јерли филиал Тәбии фәлакәтдән зәрәр чәкәнләрә јардым комитәләри тәјин едир. Бу комитәләр јардым ишләрини тәшкил едир вә онлара нәзарәт едирләр. Башга әразиләрдә јашајан Јеһованын Шаһидләри көнүллү олараг көмәјә ҝәлирләр: онлар өз вахтларыны вә вәсаитләрини бу иш үчүн әсирҝәмирләр (Сүлејманын мәсәлләри 17:17).\nЈеһованын Шаһидләринин филиалларына ҝөндәрилән көнүллү ианәләр диҝәр шејләрлә јанашы, тәбии фәлакәтләрин гурбанларынын еһтијаҹларыны өдәмәк үчүн дә сәрф олунур (Һәвариләрин ишләри 11:27—30; 2 Коринфлиләрә 8:13—15). Көнүллүләр мәваҹиб алмадыглары үчүн бу вәсаитләр идарә һејәтинин тәминатына јох, бирбаша фәлакәтин нәтиҹәләринин арадан галдырылмасына сәрф едилир. Биз вәсаитләрдән гәнаәтлә истифадә етмәјә чалышырыг (2 Коринфлиләрә 8:20).


Q=10	C=5	SS=3	LS=1	PS=1	DC=3	LC=0	SD=0	BS=0	G0=43	G1=27	G2=9	DLID=az_RU	BODY=Фаҹиәјә таб ҝәтирмәк | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах ган гырғыз еве ермәни естон ефик зулу ибо иврит илок инҝилис исланд испан италјан кинјаруанда кирунди кореја коса лингала малагаси малајалам маҹар пангасинан папјаменто (Аруба) папјаменто (Күрасао) полјак португал румын рус себуан сепеди серб серб (латын) сетсвана сингал словак словен суаһили тагалог таи тамил татар телугу тив тсонга тумбука түрк фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nФаҹиә һамынын башына ҝәлә биләр. Мүгәддәс Китабда дејилир: «Гачышы һәмишә бәрк гачанлар удмур, дөјүшдә һәмишә иҝидләр галиб ҝәлмир» (Ваиз 9:11). Ҝәнҹләр дә фаҹиәләрлә үзләшир. Бәс онлар буна неҹә таб ҝәтирир? Ҝәлин ики нәфәрин нүмунәсинә бахаг.\n14 јашым оланда валидејнләрим бошанды.\nДүшүнмәздим ки, валидејнләрим нә вахтса бошанарлар. Фикирләширдим атама садәҹә бир аз вахт лазымдыр. Ахы о, анамы севир, ондан нијә ајрылсын ки? Мәни нијә тәрк етсин ки?\nБаш верәнләр һагда кимәсә данышмаг мәнә чәтин ҝәлирди. Оланлары унутмаг истәјирдим. Гәзәбли идим, амма бәзән буну дәрк етмирдим. Даима нараһатчылыг кечирирдим, раһат јата билмирдим.\n19 јашым оланда анам хәрчәнҝ хәстәлијиндән вәфат етди. О, мәним ән јахын достум иди.\nВалидејнләримин бошанмасы мәни сарсытса да, анамын өлүмү үрәјимә дағ чәкди. Һәлә дә өзүмә ҝәлә билмирәм. Јухум әршә чәкилиб вә нараһатчылыг һиссиндән ҹанымы гуртара билмирәм.\nАнҹаг мәнә бәзи шејләр көмәк етди. Мәсәлән, Мәсәлләр 18:1 ајәсиндә хәбәрдарлыг едилир ки, тәнһалыға гапылмајаг. Мән дә бу мәсләһәти тәтбиг етмәјә чалышырам.\nЈеһованын Шаһиди кими Мүгәддәс Китаба әсасланмыш әдәбијјатларымызы охумаға чалышырам. Валидејнләрим бошанан вахтларда мәнә көмәк едән әдәбијјатлардан бири «Ҝәнҹләрин суаллары. Практики мәсләһәтләр» (рус.) китабы иди. Онун 2-ҹи ҹилдинин «Дағылмыш аиләдә неҹә хошбәхт ола биләрәм?» адлы мәгаләси хүсусилә јадымдадыр.\nНараһатчылығын өһдәсиндән ҝәлмәјә мәнә ән чох көмәк едән Мәтта 6:25—34 ајәләридир. 27-ҹи ајәдә Иса сорушур: «Һансыныз гајғы чәкмәклә өмрүнү бир гарыш да олса, узада биләр?»\nҺамымызын башына пис һадисәләр ҝәлә биләр. Анамын нүмунәсиндән өјрәндим ки, сынаглара мүнасибәтимиздән чох шеј асылыдыр. О, хејли әзијјәт чәкди: бошанды, сағалмаз хәстәлијә тутулду, амма мүсбәт әһвал-руһијјәсини итирмәди. Аллаһа олан иманы да сонаҹан мөһкәм галды. Онун Јеһова һаггында мәнә өјрәтдикләри өмрүмдә јадымдан чыхмаз.\nДүшүн. Мүгәддәс Китабы вә она әсасланмыш әдәбијјатлары охумаг сәнә фаҹиәјә таб ҝәтирмәјә неҹә көмәк едә биләр? (Зәбур 94:19).\n17 јашым оланда атамы итирдим. Башыма ҝәләнләрин ән дәһшәтлиси бу иди. Јаман сарсылмышдым.\nАтамын өлдүјүнә инана билмирдим. Фикирләширдим үстү өртүлмүш инсан башга адамдыр, атам јох. Дејирдим: «О, сабаһ ојанаҹаг». Өзүмү әлаҹсыз вә кимсәсиз һисс едирдим.\nБиз аиләликҹә Јеһованын Шаһидијик. Атам өләндә јығынҹағымыздакы баҹы-гардашларын бизә дәстәјини сөзлә ифадә едә билмәрәм. Бизи јемәклә тәмин едир, бизимлә галыр вә јанымыздан һеч ајрылмырдылар. Буну онлар бир нечә ҝүн јох, узун мүддәт етдиләр. Онларын бу дәстәји мәнә сүбут етди ки, Јеһованын Шаһидләри һәгиги мәсиһиләрдир (Јәһја 13:35).\n2 Коринфлиләрә 4:17, 18 ајәләри мәни сөзүн әсил мәнасында мөһкәмләндирди. Орада дејилир: «Чүнки чәкдијимиз әзијјәтләр гысамүддәтли вә јүнҝүл олса да, бизә даһа мөһтәшәм вә әбәди ҹалал ҝәтирәҹәк. Биз ҝөзүмүзү ҝөрүнән јох, ҝөрүнмәјән шејләрә дикмишик, чүнки ҝөрүнән шејләр мүвәггәти, ҝөрүнмәјән шејләр исә әбәдидир».\nАхырынҹы ајә мәнә ҝүҹлү тәсир етди. Атамын әзабы мүвәггәти иди, Аллаһын ҝәләҹәкдә верәҹәји хејир-дуалар исә әбәди олаҹаг. Атамын өлүмү мәнә һәјатымы нәјә һәср етдијимин үзәриндә дүшүнмәјә вә дүзҝүн мәгсәдләрә ҹан атмаға көмәк етди.\nДүшүн. Башына ҝәлән фаҹиә мәгсәдләринин үзәриндә јенидән дүшүнмәјә неҹә көмәк едә биләр? (1 Јәһја 2:17).


Q=15	C=7	SS=4	LS=7	PS=4	DC=1	LC=0	SD=0	BS=3	G0=44	G1=40	G2=25	DLID=az_RU	BODY=Мүгәддәс Китабын тәрҹүмәси тарихиндә Лефевр д’Етаплын ролу\nҮЗ ГАБЫҒЫНДАКЫ МӨВЗУ Гејб аләминин сирләри\nҮЗ ГАБЫҒЫНДАКЫ МӨВЗУ Ҝөјләрин сиррини ачан вәһјләр\nҜөјдәки гушлар бизә нүмунәдир\nЛефевр д’Етапл. О истәјирди ки, ади инсанлар да Аллаһын Кәламыны охусун\nLIFE STORY Әлим-голум олмаса да, Аллаһын Кәламындан бәрк јапышмышам\nАллаһ-Таала Шејтаны бизи сынамаг үчүн јарадыб?\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Гренландија Данимарка Индонезија Исвеч Кирибати Конго Литва Маврики креолу Македонија Малта Мјанма Ниас Нидерланд Норвеч Самоа Сејшел креолу Соломон Адалары пиҹини Таити Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара батак (тоба) бикол бислама болгар варај венда га газах ган гуарани гырғыз дреһу дхолуо еве ермәни естон ефик занде зулу ибо иврит илок инҝилис исланд исоко испан италјан каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју кимбунду кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) лингала лози лувале луганда лунда малагаси мам мамбве-лунгу мајја маҹар науатл (Шимали Пуебла) ндебеле ндебеле (Зимбабве) ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи татар тви тетела тетум (Дили) тив тигре ток-писин тохолабал тсонга тумбука түрк умбунду фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү Һаити креолу һауса һилигајнон әрәб\nҜөзәтчи гүлләси | № 6, 2016\n1520-ҸИ ИЛИН әввәлләридир. Парис јахынлығында јерләшән кичик Мо шәһәринин сакинләри килсәдә ешитдикләринә инана билмирләр. Онлар Мүгәддәс Китабын латын дилиндә јох, өз ана дилләриндә — франсыз дилиндә охундуғуну ешидирләр!\nМүгәддәс Китабы франсыз дилинә Жак Лефевр д’Етапл (латынҹа Јакоб Фабер Стапүленсес) тәрҹүмә етмишди. О, өз јахын достуна јазмышды: «Тәсәввүр едә билмәзсән, Аллаһ бәзи әразиләрдәки садә [халгын] Онун Кәламыны баша дүшмәјә неҹә көмәк едир».\nҺәмин вахт Парисдә олан католик килсәси вә илаһијјатчылар Мүгәддәс Китабын инсанларын ана дилинә тәрҹүмә олунмасынын әлејһинә идиләр. Бәс Мүгәддәс Китабы франсыз дилинә тәрҹүмә етмәјә Лефеври нә вадар етмишди? О, садә халгын Аллаһын Кәламыны баша дүшмәсинә неҹә көмәк едә билди?\nО, МҮГӘДДӘС КИТАБЫН ӘСЛ МӘНАСЫНЫ АХТАРЫРДЫ\nМүгәддәс Китаб тәрҹүмәчиси олмаздан өнҹә Лефевр һәјатыны бүтүнлүклә фәлсәфә вә илаһијјатла бағлы классик әсәрләрин әслини бәрпа етмәјә һәср етмишди. О гејд етмишди ки, әсрләр боју едилән тәрҹүмәләр вә сәһвләр уҹбатындан гәдим әлјазмалар әксәр һалларда тәһриф олунур. Гәдим әлјазмаларын дүзҝүн мәнасыны тапмаг үчүн о, католик килсәсинин әсас тутдуғу Мүгәддәс Китабы — Латын Вулгатасыны дәриндән арашдырмаға башлады.\nМүгәддәс Китабы дәриндән арашдырмасы нәтиҹәсиндә Лефевр белә гәнаәтә ҝәлди ки, «илаһи һәгигәти арашдырмаг... әсл хошбәхтлик ҝәтирир». Буна ҝөрә дә о, фәлсәфәни арашдырмағы дајандырыб бүтүн ҝүҹүнү Мүгәддәс Китабын тәрҹүмәсинә һәср еләди.\n1509-ҹу илдә Лефевр, Вулгатаја етдији шәхси гејдләри дә дахил олмагла, Зәбур китабынын латын дилиндә олан беш фәргли тәрҹүмәсинин мүгајисәсини ҝөстәрән нәшр дәрҹ етди *. Өз дөврүндәки илаһијјатчылардан фәргли олараг, Лефевр Мүгәддәс Китаб ајәләрини тәбии вә садә дилә тәрҹүмә етмәјә чалышырды. Онун Мүгәддәс Китабы бу ҹүр арашдырмасы һәмин дөврүн Мүгәддәс Китаб алимләринә вә дини ислаһатчылара ҝүҹлү тәсир бағышламышды. (« Лефеврин Мартин Лүтерә тәсири» адлы чәрчивәјә бахын.)\n«Бешһиссәли Зәбур» китабында раст ҝәлинән Аллаһа аид сифәтләрин сијаһысы, 1513-ҹү ил нәшри\nКатолик олдуғу үчүн Лефевр әмин иди ки, Мүгәддәс Китаб садә халга дүзҝүн шәкилдә өјрәдилдији тәгдирдә килсәдә реформасија ола биләр. Бәс садә халг Мүгәддәс Китабы неҹә баша дүшә биләрди? Ахы о дөврдә әлјазмаларын демәк олар ки, һамысы латын дилиндә иди.\nМҮГӘДДӘС КИТАБ БҮТҮН ИНСАНЛАР ҮЧҮН ӘЛЧАТАН ОЛУР\nИнҹилин өн сөзүндә јазыланлар тәсдиг едир ки, Лефевр һәр бир инсанын Мүгәддәс Китабы өз ана дилиндә охумасыны арзу едирди\nЛефеврин Аллаһын Кәламына олан севҝиси ону тәшвиг етди ки, бу китабы әһалинин чоху үчүн әлчатан етсин. Бу мәгсәдә чатмаг үчүн о, 1523-ҹү илин ијун ајында франсыз дилиндә Инҹилин дөрд Мүждәсини ики ҹилддә дәрҹ етди. Бу китаблар кичик өлчүдә идиләр, буна ҝөрә дә гијмәтләри ади өлчүлү китаблардан ики дәфә уҹуз иди. Бу исә о демәк иди ки, имканлы олмајанлар да Мүгәддәс Китабы ала биләрдиләр.\nХалг бу иши алгышлады. Кишили гадынлы, һамы Иса Мәсиһин дедикләрини өз ана дилиндә охумаға о гәдәр һәвәсли иди ки, 1200 нүсхәнин һамысы бир нечә ајын ичиндә сатылды.\nО, МҮГӘДДӘС КИТАБЫ ҸӘСАРӘТЛӘ МҮДАФИӘ ЕДИР\nЛефеврин Инҹилин өн сөзүндә јаздығы сөзләрә әсасән, онун Мүгәддәс Китабы франсыз дилинә тәрҹүмә етмәкдә мәгсәди о иди ки, «латын дилиндә Мүгәддәс Китаба саһиб олан инсанларла јанашы, килсәнин садә үзвләри дә илаһи һәгигәтләрдән аҝаһ олсунлар». Бәс нә үчүн Лефевр истәјирди ки, садә халг Мүгәддәс Китабда әслиндә нә јазылдығыны билсин?\nЛефевр билирди ки, инсан тәлимләри вә фәлсәфә католик килсәсини корлајыб (Марк 7:7; Колослулара 2:8). Онун фикринҹә, Инҹилин «олдуғу кими бүтүн дүнјада бәјан олунмасынын вә ҹамааты аздыран инсан тәлимләринә сон гојмағын вахты чатыб».\nЛефевр һәмчинин Мүгәддәс Китабын франсыз дилинә тәрҹүмә олунмасына гаршы чыханларын әсассыз дәлилләрини ифша етмәк үчүн әлиндән ҝәләни едирди. Онлары икиүзлүлүкдә иттиһам едәрәк дејирди: «Садә халгын Инҹили өз ана дилиндә охумасыны истәмәјәнләр онлара Иса Мәсиһин әмрләринә әмәл етмәји неҹә өјрәдә биләрләр?» (Ромалылара 10:14).\nАјдындыр ки, Сорбонанын — Парис Университетинин илаһијјатчылары тезликлә Лефеври сусдурмаға ҹәһд ҝөстәрәҹәкди. 1523-ҹү илин август ајында онлар Мүгәддәс Китабын тәрҹүмәләрини вә шәрһләрини «килсә үчүн зәрәрли» һесаб едәрәк етиразларыны билдирдиләр. Франса кралы I Франсискин мүдахиләси олмасајды, Лефеврә кафир дамғасы вурулаҹагды.\nСУСМАҒЫ СЕЧӘН ТӘРҸҮМӘЧИ ИШИНИ ЈЕКУНЛАШДЫРЫР\nЛефевр јол вермәди ки, Мүгәддәс Китабын тәрҹүмәси илә бағлы јаранан сөз-сөһбәт ону ишиндән јајындырсын. 1524-ҹү илдә Инҹилин (Әһди-Ҹәдид) тәрҹүмәсини тамамладыгдан сонра франсыз дилиндә Зәбур китабыны нәшр етди. Бунун сајәсиндә иманлы инсанлар Аллаһа «даһа иманла вә даһа сәмими һиссләрлә» дуа едә биләҹәкдиләр.\nСорбонадакы илаһијјатчылар вахт итирмәдән Лефеврин нәшрләрини ҹидди шәкилдә јохламаға башладылар. Онлар әмр вердиләр ки, онун тәрҹүмә етдији Инҹил ҹамаатын ҝөзү гаршысында јандырылсын. Диҝәр нәшрләринин исә «Лүтерин кафирлијини дәстәкләдијини» иддиа етдиләр. Илаһијјатчылар Лефеври өзүнү мүдафиә етмәјә чағырдылар, анҹаг о сусмаға үстүнлүк верди вә Страсбурга гачды. Орада о, еһтијатлы шәкилдә Мүгәддәс Китабы тәрҹүмә етмәјә давам етди. Бәзиләри Лефеврин бу һәрәкәтинин горхаглыг олдуғуну десә дә, о әмин иди ки, бу ҹүр давранышы Аллаһын Кәламындакы дәјәрли мирвариләри гијмәтләндирмәјән инсанлара ән ҝөзәл ҹавабдыр (Мәтта 7:6).\nГачмасындан тәхминән бир ил сонра Крал I Франсиск Лефеври дөрдјашлы оғлу Чарлијә тәрбијәчи тәјин етди. Бунун сајәсиндә Лефеврин Мүгәддәс Китабын тәрҹүмәсини тамамламасы үчүн кифајәт гәдәр вахты олду. О, 1530-ҹу илдә Император V Карлын иҹазәси илә Франсадан кәнарда, Антверпендә Мүгәддәс Китабын там тәрҹүмәсини дәрҹ етди *.\nЛефевр сон нәфәсинәдәк үмид едирди ки, килсә инсан адәт-әнәнәләриндән әл чәкиб Мүгәддәс Китабдакы саф елмә гајыдаҹаг. О һесаб едирди ки, «һәр бир мәсиһи Мүгәддәс Китабы шәхсән мүталиә етмәлидир, һәтта бу, онун борҹудур». Мәһз бу сәбәбдән о, әлиндән ҝәләни едирди ки, Мүгәддәс Китаб һәр бир инсан үчүн әлчатан олсун. Килсә реформасијасыны ҝөрмәк арзусу Лефеврин үрәјиндә галса да, о, бир шејә наил олду — садә халга Аллаһын Кәламыны нәсиб етди.\n^ абз. 8 «Бешһиссәли Зәбур» нәшриндә беш сүтунда Зәбур китабынын беш ҹүр тәрҹүмәси ҝөстәрилмишди. Орада Аллаһын бүтүн сифәтләринин сијаһысы вә дөрд ибрани һәрфиндән ибарәт олан ады вар иди.\n^ абз. 21 Беш илдән сонра, 1535-ҹи илдә франсыз тәрҹүмәчиси Оливетан орижинал дилләр әсасында тәрҹүмә етдији Мүгәддәс Китабы нәшр етди. Инҹили тәрҹүмә едәндә о, әсас етибарилә, Лефеврин әлјазмаларындан истифадә етмишди.\nЛефеврин Мартин Лүтерә тәсири\nМартин Лүтер Лефеврин әсәрләрини арашдырдығы вахт ади раһиб иди. Ҝәнҹ Лүтер диггәт јетирмишди ки, онун дөврүндәки бәзи алимләрдән фәргли олараг, Лефевр Мүгәддәс Китаб ајәләрини аллегоријадан истифадә етмәдән ајдын вә садә дилдә тәрҹүмә едиб. Лефеврин тәрҹүмә үсулу Лүтерә, һәмчинин Вилјам Тиндал вә Жан Калвин кими Мүгәддәс Китаб тәрҹүмәчиләринә ҝүҹлү тәсир етмишди. Лефевр өләнә кими католик олса да, онун ҝөрдүјү ишләр Мүгәддәс Китабын тәрҹүмәсиндә дөнүш нөгтәси олду вә реформасијаја јол ачды.\nМүгәддәс Китабын мүәллифи Аллаһдырса, о, диҝәр китаблардан фәргләнмәлидир.\n№ 6, 2016 | Гејб аләминин сирләри\nҜӨЗӘТЧИ ГҮЛЛӘСИ № 6, 2016 | Гејб аләминин сирләри


Q=12	C=0	SS=0	LS=4	PS=8	DC=0	LC=0	SD=0	BS=1	G0=23	G1=11	G2=6	DLID=az_RU	BODY=Һакимләр 10 | Онлајн Мүгәддәс Китаб | Јени дүнја тәрҹүмәси\nҺакимләр Тоһла вә Јаир (1—5)\nИсраилин асилији вә төвбәси (6—16)\nӘмуниләр тәрәфдән тәһлүкә (17, 18)\n10 Әбумәликин өлүмүндән сонра Исраили хилас етмәк үчүн Јәсакир гәбиләсиндән олан Додај оғлу Фуәһин оғлу Тоһла адлы бир адам мејдана чыхды.+ О, Әфраим дағлыг бөлҝәсиндә јерләшән Самирдә јашајырды. 2 Тоһла ијирми үч ил Исраилдә һаким олду вә сонра вәфат етди. Ону Самирдә дәфн етдиләр. 3 Ондан сонра ҝиладлы Јаир мејдана чыхыб ијирми ики ил Исраилдә һаким олду. 4 Онун отуз улаға минән отуз оғлу вар иди. Оғулларынын отуз шәһәри вар иди. Бу шәһәрләр Ҝиладда јерләшир вә инди дә Һаввут-Јаир+ адланыр. 5 Јаир өлдү. Ону Гамонда дәфн етдиләр. 6 Исраиллиләр јенә дә Јеһованын бәјәнмәдији пис ишләр ҝөрмәјә башладылар.+ Онлар Бааллара+, Әштурәт бүтләринә, Арам, Сидон, Муаб аллаһларына,+ һәмчинин әмуниләрин вә филиштлиләрин аллаһларына ибадәт етдиләр.+ Онлар Јеһованы атдылар, Она гуллуг етмәдиләр. 7 Онда Јеһованын исраиллиләрә гәзәби күкрәди, онлары филиштлиләрә вә әмуниләрә тәслим етди.+ 8 Бу халглар һәмин илдән башлајараг, исраиллиләрә зүлм едиб ган уддурдулар, дүз он сәккиз ил Иорданын о тајында, амориләрин торпағы Ҝиладда онлара ҝөз вериб ишыг вермәдиләр. 9 Үстәлик, әмуниләр Иорданы кечиб Јәһуда, Бинјамин вә Әфраим гәбиләләрилә дә вурушурдулар. Исраил зүлм ичиндә иди. 10 Онда халг Јеһовадан имдад диләјиб+ деди: «Сәнә гаршы ҝүнаһ етмишик. Сәни, Аллаһымызы атыб, Бааллара гуллуг етмишик».+ 11 Јеһова исә исраиллиләрә деди: «Мәҝәр мисирлиләр+, амориләр+, әмуниләр, филиштлиләр+, 12 сидонлулар, әмалигәләр вә мәдјәниләр сизә әзаб верәндә Мән сизи онларын әлиндән гуртармадым? Мәнә фәрјад едәндә сизи онлардан хилас етдим. 13 Амма сиз Мәни атыб башга аллаһлары тутдунуз.+ Буна ҝөрә дә сизи даһа хилас етмәјәҹәјәм.+ 14 Ҝедин, сечдијиниз аллаһларын әтәјиндән јапышын.+ Гој дар ҝүнүнүздә онлар сизи гуртарсын».+ 15 Исраиллиләр исә Јеһоваја јалвардылар: «Ҝүнаһ етмишик. Бизә нә истәјирсән ет. Амма бизи дарда гојма, амандыр, бизи хилас ет». 16 Онлар јад аллаһлары тулладылар вә Јеһоваја гуллуг етмәјә башладылар.+ Артыг Аллаһ Исраилин әзабыны ҝөтүрә билмәди.+ 17 Бир ҝүн әмуниләр+ топлашыб Ҝиладда дүшәрҝә салдылар. Исраиллиләр дә јығышыб Миспаһда ордуҝаһ гурдулар. 18 Ҝиладын ҹамааты вә башчылары бир-биринә деди: «Әмуниләрлә дөјүшә ким башчылыг едәҹәк?+ Һәмин адам бүтүн Ҝилад әһалиси үзәриндә һаким олаҹаг».